
PARLAMENTUL ROMÂNIEI
CAMERA DEPUTAŢILOR

	Comisia pentru agricultură, silvicultură, industrie alimentară şi servicii  specifice

Bucureşti, 22.03.2006
Nr.24/153
	Comisia pentru industrii şi servicii

Bucureşti,   22.03.2006  
Nr.23/27


RAPORT COMUN 
asupra proiectului Legii pentru modificarea şi completarea Legii nr.255/1998 privind protecţia noilor soiuri de plante  
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru industrii şi servicii au fost sesizate spre dezbatere şi avizare pe fond, în procedură de urgenţă, cu proiectul Legii pentru modificarea şi completarea Legii nr.255/1998 privind protecţia noilor soiuri de plante, transmis cu adresa nr. P.L. – X 100 din 27 februarie 2006 şi înregistrat sub nr.24/85/28.02.2006 şi nr.23/27/28.02.2006.
La întocmirea raportului, Comisiile  au avut în vedere avizele favorabile primite de la: Consiliului Legislativ, Comisia pentru buget, finanţe şi bănci şi Comisia juridică, de disciplină şi imunităţi.
Proiectul de lege are ca obiect de reglementare modificarea şi completarea Legii nr.255/1998 privind protecţia noilor soiuri de plante, avându-se în vedere instituirea unor prevederi referitoare la relaţia dintre protecţia comunitară a soiurilor şi protecţia naţională a acestora. 
Proiectul Legii pentru modificarea şi completarea Legii nr.255/1998 privind protecţia noilor soiuri de plante  face parte din categoria legilor organice, potrivit prevederilor art.73 din Constituţia României, republicată.

În urma consultărilor, birourilor comisiilor au stabilit ca dezbaterea proiectului de lege să aibă loc în şedinţe separate, în conformitate cu prevederile art.61 şi art.63 din Regulamentul Camerei Deputaţilor, republicat.

La dezbaterea proiectului au participat ca invitaţi, în conformitate cu prevederile art.54 şi 55 din Regulamentul Camerei Deputaţilor, republicat, domnul  Dănuţ Apetrei - secretar de stat, domnul Gheorghe Hedeşan – director, din cadrul Ministerului Agriculturii, Pădurilor şi Dezvoltării Rurale, domnul Alexandru Cristian Ştreng – director şi doamna Adriana Paraschiv – director, din cadrul Oficiului de Stat pentru Invenţii şi Mărci. 
La lucrările Comisiei pentru agricultură au fost prezenţi 25  de deputaţi, din totalul de 25 membri ai comisiei, iar la ale Comisiei pentru industrii şi servicii au fost prezenţi 22  de deputaţi, din totalul de 23 membri ai comisiei.

Raportul Comisiilor a fost adoptat în unanimitate, în şedinţele din 14 şi 21 martie 2006.
Proiectul de lege a fost adoptat de Senat în şedinţa din 20 februarie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisiile propun avizarea favorabilă a proiectului de lege, cu amendamanete admise de comisii. 

I. Amendamente admise

În urma dezbaterii, Comisiile propun adoptarea proiectului de lege cu următoarele amendamente: 

	Nr. crt.
	Text  Legea nr.255/1998

privind protecţia noilor soiuri de plante
	Text Senat
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Art.I - Legea nr.255/1998 privind protecţia noilor soiuri de plante, publicată în Monitorul Oficial al României, Partea I, nr.525 din 31 decembrie 1998,  cu  modificările şi  completările ultetrioare, se modifică şi se completează după cum urmează:
	Art.I - Legea nr.255/1998 privind protecţia noilor soiuri de plante, publicată în Monitorul Oficial al României, Partea I, nr.525 din 31 decembrie 1998,  cu  modificările ultetrioare, se modifică şi se completează după cum urmează:
Comisia pentru industrii şi servicii
	Conform  normelor de tehnică elgislativă.

	2. 
	ARTICOLUL 1 
Obiectul protecţiei

Drepturile amelioratorului asupra noilor soiuri de plante din toate genurile şi speciile sunt recunoscute şi apărate pe teritoriul României prin eliberarea unui brevet de soi de către Oficiul de Stat pentru Invenţii şi Mărci, în condiţiile prevăzute de prezenta lege. 
	1. Articolul 1 va avea următorul cuprins:  

„Articolul 1

Obiectul protecţiei

(1) Drepturile amelioratorului asupra noilor soiuri de plante aparţinând tuturor genurilor şi speciilor de plante incluzând, printre altele, hibrizii între genuri şi specii, sunt protejate, recunoscute şi apărate pe teritoriul României prin acordarea unui brevet pentru soi de către Oficiul de Stat pentru Invenţii şi Mărci,  denumit în continuare Oficiu, în condiţiile prezentei legi.

(2) Drepturile prevăzute la alin.(1) nu vor aduce atingere dispoziţiilor legale referitoare la bunele moravuri şi ordinea publică, apărarea sănătăţii şi vieţii oamenilor, animalelor şi plantelor, protejarea mediului, a proprietăţii industriale sau comerciale, sau a concurenţei, a comerţului şi a producţiei agricole.”
	1. Nemodificat 
	

	3. 
	ARTICOLUL 2 
Definiţii
În înţelesul prezentei legi, termenii şi expresiile de mai jos semnifică, după cum urmează: 

a) soi – grup de plante aparţinând unui taxon botanic de cel mai jos rang cunoscut, care poate fi: 

1. definit prin expresia caracterelor rezultând dintr-un anumit genotip sau dintr-o anumită combinaţie de genotipuri; 

2. distinct faţă de orice alt grup de plante prin expresia a cel puţin unuia dintre caracterele menţionate la pct. 1; 

3. considerat ca o entitate, cu privire la capacitatea sa de a fi reprodus ca atare. 

Este considerat soi şi hibridul cu formele parentale; 

b) soi protejat – soi cultivat pentru care a fost acordat un brevet de soi de către Oficiul de Stat pentru Invenţii şi Mărci; 

c) material de înmulţire – seminţe, plante întregi sau diferite părţi de plante, care au capacitatea să reproducă plante întregi; 

d) ameliorator este: 

1. persoana care a creat sau a descoperit şi dezvoltat un nou soi; 

2. persoana care a angajat persoana prevăzută la pct. 1 sau care i-a comandat acesteia activitatea de creare ori de descoperire de noi soiuri, când legea aplicabilă în cauză sau contractul prevede că dreptul de ameliorator aparţine celui dintâi; 

3. succesorul în drepturi al persoanei prevăzute la pct. 1 sau pct. 2, după caz; 

e) solicitant – persoana care a înregistrat la Oficiul de Stat pentru Invenţii şi Mărci protecţia prin brevet a unui nou soi; 

f) titular al brevetului de soi – persoana care deţine brevetul de soi; 

g) oficiu – Oficiul de Stat pentru Invenţii şi Mărci; 

h) teste de creştere – experienţele organizate în vegetaţie pentru determinarea distinctivităţii, omogenităţii şi stabilităţii noului soi faţă de un soi-martor. 
	2. Articolul 2 va avea următorul cuprins:

„Articolul 2

Definiţii

În înţelesul prezentei legi, termenii şi expresiile de mai jos se definesc după cum urmează:

a) soi – grupul de plante aparţinând unui taxon botanic de cel mai jos rang cunoscut, care poate fi:

  1) definit prin expresia caracterelor rezultând dintr-un anumit genotip sau dintr-o anumită combinaţie de genotipuri;

  2) distinct faţă de orice alt grup de plante, prin expresia a cel puţin unuia dintre caracterele prevăzute la pct.1);

  3) considerat ca o entitate cu privire la capacitatea sa de a fi reprodus ca atare; 

 b) soi protejat – un soi cultivat pentru care, se acordă un brevet pentru soi de către Oficiu;

c) material de înmulţire – seminţe, plante întregi sau diferite părţi de plante care au capacitatea să reproducă plante întregi;

d) ameliorator este:

   1) persoana care a creat sau a descoperit şi dezvoltat un nou soi;

   2) persoana care este angajatorul persoanei prevăzute la pct.1) sau cea care a comandat activitatea de creare de noi soiuri, în conformitate cu legea sau pe baza unui contract care specifică faptul că dreptul amelioratorului aparţine primului;

   3) succesorul în drepturi al persoanei prevăzute la pct.1) sau pct.2), după caz;

e) solicitant  - persoana care a înregistrat o cerere de brevet pentru soi la Oficiu;

f) titular al brevetului de soi – persoana care deţine brevetul pentru soi sau succesorul său în drepturi;
g) teste de creştere – experienţele organizate în vegetaţie pentru determinarea distinctivităţii, uniformităţii şi stabilităţii;

h) Convenţie  - Convenţia internaţională pentru protecţia noilor soiuri de plante din 2 decembrie 1961, revizuită la Geneva la 10 noiembrie 1972, la 23 octombrie 1978 şi la 19 martie 1991, la care România a aderat prin Legea nr.186/2000, publicată în Monitorul Oficial al României, Partea I, nr.547 din 6 noiembrie 2000;

i) Oficiul Comunitar – Oficiul comunitar pentru protecţia soiurilor de plante;

j) Buletinul Oficial – Buletinul Oficial de Proprietate Industrială – Secţiunea noile soiuri de plante;

k) autoritatea naţională – autoritatea responsabilă cu efectuarea testelor de creştere.”
	2. Nemodificat 
	

	4. 
	ARTICOLUL 3 
Tratamentul naţional

De dispoziţiile prezentei legi beneficiază şi persoanele fizice sau juridice străine cu domiciliul, respectiv cu sediul în afara teritoriului României, în condiţiile convenţiilor internaţionale privind protecţia noilor soiuri, la care România este parte.
	3. Articolul 3 va avea următorul cuprins:

„Articolul 3 

Tratamentul naţional

De dispoziţiile prezentei legi beneficiază şi persoanele fizice sau juridice străine cu domiciliul, respectiv cu sediul în afara teritoriului României în condiţiile Convenţiei prevăzute la art.2 lit.h) şi a altor convenţii la care România este parte.”

	3. Nemodificat 
	

	5. 
	ARTICOLUL 4 
Reprezentare

Persoanele fizice şi juridice care solicită protecţia pentru un nou soi pot fi reprezentate în procedurile privind protecţia de noi soiuri, în faţa Oficiului de Stat pentru Invenţii şi Mărci, de către un mandatar autorizat, cu domiciliul, respectiv cu sediul în România. Pentru persoanele străine reprezentarea prin mandatar autorizat este obligatorie. 


	4. Articolul 4   va avea următorul cuprins:

„Articolul 4 

Reprezentare

(1) Persoanele fizice şi juridice care solicită protecţia pentru un nou soi pot fi reprezentate în procedurile în faţa Oficiului de către un reprezentant autorizat, în condiţiile şi la termenele prevăzute de regulamentul de aplicare a  prezentei legi.

(2) Pentru persoanele  fizice sau juridice care nu au domiciliul sau sediul pe teritoriul  României, reprezentarea este obligatorie.”

	4. Nemodificat 
	

	6. 
	ARTICOLUL 5 
Condiţii pentru acordarea protecţiei

Oficiul de Stat pentru Invenţii şi Mărci acordă protecţie pentru un nou soi de plantă şi eliberează brevetul de soi, dacă acesta este: 

a) nou; 

b) distinct; 

c) omogen; 

d) stabil; 

e) poartă o denumire în conformitate cu prevederile art. 15. 
	5. Articolul 5 va avea următorul cuprins:

„Articolul 5

 Condiţii pentru acordarea protecţiei

(1) Oficiul acordă protecţie pentru un nou soi de plantă şi eliberează brevetul pentru soi, dacă acesta este:

a) nou;

b) distinct;

c) uniform;

d) stabil. 

(2) Soiul trebuie să poarte o denumire, potrivit prevederilor art.15.”

	5. Nemodificat 
	

	7. 
	ARTICOLUL 6 
Noutatea

1) Soiul este nou, dacă la data înregistrării cererii de brevet de soi sau la data invocării priorităţii materialul de înmulţire sau recoltat nu a fost vândut şi nici nu a fost pus, printr-un alt mod, la dispoziţie terţilor de către ameliorator sau cu acordul acestuia, în scopul exploatării comerciale a noului soi: 

a) pe teritoriul României, cu mai mult de un an înaintea depunerii cererii de brevet de soi; 

b) pe teritoriul altor state, cu mai mult de 6 ani înaintea depunerii cererii de brevet de soi pentru pomi fructiferi, viţă de vie şi arbori ornamentali şi cu mai mult de 4 ani pentru celelalte specii. 

(2) De asemenea, nu îşi pierde noutatea soiul care: 

a) face obiectul unui contract de transmitere de drepturi, dacă anterior înregistrării cererii nu a avut loc exploatarea comercială a noului soi; 

b) face obiectul unui acord între ameliorator şi o altă persoană, în virtutea căruia amelioratorul autorizează producerea materialului de înmulţire sub controlul său; 

c) face obiectul unui acord al amelioratorului cu un terţ privind efectuarea unui studiu sau experiment în plin câmp sau în laborator ori a unor experimentări pe un eşantion mic de plante în vederea evaluării noului soi; 

d) a fost pus la dispoziţie unui terţ, sub formă de material de înmulţire sau ca material recoltat, ca urmare a folosirii în scopurile specificate la art. 29, şi care nu este folosit pentru înmulţiri ulterioare, aceste acte nefiind considerate ca exploatare comercială a noului soi, în sensul prevederilor art. 29; 

e) a fost pus la dispoziţie, ca urmare a faptului că amelioratorul a expus soiul într-o expoziţie recunoscută oficial; 

f) a fost pus la dispoziţie unui organism oficial, în cadrul unei obligaţii legale sau pe bază de contract, în vederea producerii, reproducerii, multiplicării, condiţionării sau a depozitării, fără ca persoana care a solicitat protecţia să îşi piardă dreptul exclusiv de exploatare a soiului, cu condiţia ca nici o altă punere la dispoziţie în scop comercial să nu fi fost făcută anterior; dacă o astfel de punere la dispoziţie a soiului a fost utilizată pentru producerea unui hibrid şi acesta a fost comercializat, se aplică prevederile alin. (1); 

g) a fost pus la dispoziţie de o unitate sau de o firmă unei alte unităţi sau unei firme căreia îi este subordonată sau dacă amândouă unităţile sau firmele aparţin în întregime unei terţe unităţi sau firme, cu condiţia să nu fi avut loc o altă punere la dispoziţie. 

	6. Alineatul  (1) al articolului 6 va avea următorul cuprins:

„(1) Soiul este nou dacă la data înregistrării cererii de brevet pentru soi sau la data invocării priorităţii, materialul de înmulţire sau recoltat nu a fost vândut, sau nici nu a fost pus printr-un alt mod la dispoziţia terţilor, de către ameliorator sau cu acordul acestuia, în scopul exploatării comerciale a noului soi:

a) pe teritoriul României, cu un an înaintea înregistrării cererii de brevet pentru soi;

b) pe teritoriul altor state, cu mai mult de 4 ani de la înregistrarea cererii de brevet pentru soi, iar pentru pomi şi viţa-de-vie, cu mai mult de 6 ani.”

Nemodificat 
	6. Nemodificat 
Alin.(2) – Nemodificat 


	

	8. 
	ARTICOLUL 7 
Distinctivitatea

1) Soiul este distinct, dacă se deosebeşte clar, prin unul sau mai multe caractere relevante care rezultă dintr-un anumit genotip sau dintr-o combinaţie de genotipuri, de orice alt soi a cărui existenţă este notoriu cunoscută la data depunerii cererii de brevet de soi la Oficiul se Stat pentru Invenţii şi Mărci sau, după caz, la data de prioritate invocată. 

(2) Caracterele care definesc şi determină distinctivitatea unui nou soi pot fi de natură morfologică sau fiziologică, cu condiţia ca aceste caractere să poată fi recunoscute şi descrise. 

(3) Este considerat notoriu cunoscut la data depunerii cererii de brevet de soi în special acel soi care a făcut obiectul unui titlu de protecţie, al unei cereri depuse pentru acordarea unui brevet de soi sau al unei alte forme de protecţie similară sau care este înregistrat într-un registru oficial de soiuri din orice ţară, cu condiţia ca cererea să conducă la acordarea protecţiei solicitate pentru acel soi. 
	7. Articolul 7 va avea următorul cuprins:

„Articolul 7 

Distinctivitatea

(1) Soiul este distinct, dacă se deosebeşte clar prin unul sau mai multe caractere relevante care rezultă dintr-un anumit genotip sau dintr-o combinaţie de genotipuri, faţă de orice alt soi a cărui existenţă este notoriu cunoscută la data depunerii cererii de brevet pentru soi la Oficiu sau, după caz, la data de prioritate invocată.

(2) Distinctivitatea unui soi este definită prin caractere care pot fi recunoscute, descrise şi identificate precis.

(3) Soiurile considerate notoriu cunoscute sunt cele:

   a) protejate în România şi înregistrate în Registrul soiurilor protejate sau în alte state părţi contractante la Convenţie;

   b) înregistrate în catalogul oficial al soiurilor comercializate în România sau în registre şi cataloage similare din alte state părţi contractante la Convenţie;

   c) pentru care există o cerere înregistrată pentru protecţia soiului sau pentru înscrierea lui într-un registru de soiuri din România, cu condiţia ca cererea să conducă la acordarea protecţiei sau înregistrarea soiului;

   d) pentru care există o cerere înregistrată în străinătate pentru acordarea protecţiei sau pentru înregistrarea soiului, cu condiţia ca cererea să ducă la acordarea protecţiei sau la înregistrare;

   e) oferite spre vânzare sau vândute pe teritoriul României sau altor state.”

	7. Nemodificat 
	

	9. 
	ARTICOLUL 8 
Omogenitatea

Soiul este omogen, dacă, supus variaţiilor previzibile pe parcursul ciclului de înmulţire, plantele rămân suficient de uniforme în caracterele relevante, inclusiv în examinarea distinctivităţii soiului, ca şi în orice alte caractere folosite pentru descrierea soiului. 
	8. Articolul 8   va avea următorul cuprins:

„Articolul 8 

 Uniformitate

Soiul este uniform dacă, supus variaţiilor previzibile pe parcursul ciclului de înmulţire, plantele rămân suficient de uniforme în caracterele relevante, inclusiv cele folosite  în examinarea distinctivităţii soiului, precum şi în alte caractere folosite pentru descrierea soiului.”

	8. Nemodificat 
	

	10. 
	ARTICOLUL 10 
Dreptul la eliberarea brevetului de soi

1) Dreptul la eliberarea brevetului de soi aparţine amelioratorului. În cazul în care acest drept a fost transmis în condiţiile art. 35, dreptul aparţine persoanei căreia i s-a transmis acest drept. 

(2) Dacă mai mulţi amelioratori au creat în comun un nou soi, dreptul la eliberarea brevetului de soi aparţine în comun acestora. 

(3) Dreptul la eliberarea brevetului de soi poate aparţine în comun amelioratorului şi oricărei alte persoane, dacă amelioratorul şi cealaltă persoană declară în scris că sunt de acord să deţină în comun dreptul asupra brevetului de soi. 

(4) Amelioratorul care a creat un nou soi în timpul serviciului este îndreptăţit, dacă nu este altfel prevăzut în contractul său individual de muncă, să i se recunoască dreptul de ameliorator şi să primească o remuneraţie echitabilă. 

(5) La stabilirea cuantumului remuneraţiei se vor avea în vedere valoarea economică a soiului, precum şi veniturile unităţii care ar putea fi obţinute din exploatarea soiului, estimate pe toată durata de valabilitate a brevetului de soi. Mărimea remuneraţiei se stabileşte printr-un contract încheiat între ameliorator/amelioratori şi unitate, iar în lipsa acordului dintre părţi, de instanţa judecătorească. 

(6) În cazul în care printr-o hotărâre judecătorească se constată că o persoană, alta decât cea menţionată în brevetul de soi, este îndreptăţită la eliberare, Oficiul de Stat pentru Invenţii şi Mărci eliberează brevetul de soi persoanei îndreptăţite şi publică schimbarea în Buletinul Oficial de Proprietate Industrială. 
	9. Articolul 10 va avea următorul cuprins:

„Articolul 10

 Dreptul la brevetul pentru soi

(1) Dreptul la brevetul pentru soi aparţine amelioratorului şi poate fi transmis prin cesiune.
(2) Dacă mai mulţi amelioratori au creat sau descoperit şi dezvoltat în comun un nou soi, dreptul la brevetul pentru soi aparţine în comun acestora. 

(3) Dispoziţiile alin.(2) se aplică şi în cazul în care două sau mai multe persoane au descoperit soiul şi altă persoană  sau  alte  persoane l-au dezvoltat.

(4) Dreptul la brevetul pentru soi poate, de asemenea, să aparţină în comun amelioratorului şi altei persoane, dacă amelioratorul şi cealaltă persoană declară în scris că sunt de acord să deţină în comun acest drept.

(5) Amelioratorul care a creat un nou soi în timpul serviciului este îndreptăţit, dacă nu este altfel prevăzut în contractul său individual de muncă, la brevetul pentru soi şi la o remuneraţie echitabilă.

(6) În situaţia în care dreptul la brevetul pentru soi aparţine la două sau mai multe persoane, potrivit alin.(2) - (4), una dintre ele sau mai multe pot împuternici pe celelalte,  printr-o declaraţie scrisă, să revendice dreptul la brevetul pentru soi.”


	9. Nemodificat 
	

	11. 
	CAPITOLUL I V 

Procedura de examinare a cererii de eliberare a brevetului de soi
	Nemodificat 
	Denumirea capitolului IV va avea următorul cuprins:

„CAPITOLUL IV

Procedura de examinare a cererii de eliberare a brevetului pentru soi”
Comisia pentru industrii şi servicii


	Pentru uniformitatea denumirilor. 

	12. 
	ARTICOLUL 11 
Depunerea cererii de brevet de soi

Cererea de brevet de soi se depune la Oficiul de Stat pentru Invenţii şi Mărci de orice persoană fizică sau juridică care are dreptul la eliberarea brevetului de soi, conform art. 10, sau de reprezentantul acesteia, în condiţiile prevăzute de lege. 
	10. Articolul 11 va avea următorul cuprins:


„Articolul 11

 Depunerea cererii de brevet pentru soi
Cererea de brevet pentru soi poate fi depusă la Oficiu de orice persoană fizică sau juridică sau de reprezentantul legal al acesteia:

a) direct la Oficiu;

b) prin poştă;

c) în formă electronică.”


	10. Nemodificat 
	

	13. 
	ARTICOLUL 12 
Conţinutul cererii de brevet de soi
(1) Cererea de brevet de soi trebuie să conţină: 

a) solicitarea eliberării unui brevet de soi şi datele de identificare a solicitantului sau, dacă este cazul, a solicitanţilor;
b) propunerea privind denumirea noului soi; 

c) precizarea taxonului botanic, denumirea în limba latină şi denumirea populară; 

d) chestionarul tehnic în care noul soi este prezentat într-o formă standardizată; 

e) invocarea priorităţii, decurgând dintr-o primă cerere depusă într-un alt stat, dacă este cazul. 

(2) Cererea de brevet de soi va fi însoţită de: 

a) dovada de plată a taxei de înregistrare a cererii; 

b) documentele care confirmă prioritatea, în cazul în care aceasta este revendicată; 

c) procura, în cazul în care solicitantul este reprezentat de un mandatar autorizat; 

d) o declaraţie a solicitantului pe propria răspundere, din care să rezulte că soiul pentru care se solicită protecţia nu a fost exploatat comercial, în conformitate cu prevederile art. 6; 

e) numele amelioratorului /amelioratorilor şi o declaraţie din partea solicitantului, potrivit căreia, după propria sa cunoştinţă, nici o altă persoană nu a mai fost implicată în ameliorarea sau în descoperirea şi dezvoltarea noului soi; 

f) actul de cesiune a dreptului la eliberarea brevetului de soi, dacă solicitantul nu este aceeaşi persoană cu amelioratorul; 

g) orice alte documente şi informaţii, care pot da indicaţii despre provenienţa şi testarea noului soi sau despre o primă cerere de brevet de soi depusă într-o altă ţară; 

h) originea geografică a soiului. 

(3) Cererea de brevet de soi trebuie să se refere numai la un singur soi. 

(4) Întreaga documentaţie trebuie prezentată în limba română. 
	11. Articolul 12  va avea următorul cuprins:


„Articolul 12

 Conţinutul cererii de brevet pentru soi

(1) Cererea de brevet pentru soi se depune în limba română, pe formular-tip, şi conţine:

   a) datele de identificare a solicitantului, cuprinzând numele, prenumele, domiciliul sau reşedinţa dacă este persoană fizică, denumirea firmei, sediul şi formele legale de constituire, dacă este o persoană juridică;

   b) denumirea speciei în limba latină şi denumirea comună în limba română;

   c) propunerea provizorie de denumire a noului soi;

   d) chestionarul tehnic care descrie principalele caractere ale soiului în forma standardizată;

   e) informaţii referitoare la cererea sau cererile anterioare pentru o eventuală revendicare a priorităţii;

   f) informaţii despre exploatarea anterioară a soiului.

(2) Cererea de brevet pentru soi va fi însoţită de:

   a) dovada de plată a taxei de înregistrare a cererii;

   b) documentele de prioritate;

   c) o procură, dacă solicitantul este reprezentat printr-un reprezentant, autorizat de Oficiu potrivit art.44 alin.(2) lit.f).

(3) Cererea de brevet trebuie să se refere la un singur soi.”


	11. Nemodificat 
	

	14. 
	ARTICOLUL 13 
Data depozitului reglementar al cererii de brevet de soi

(1) Data depozitului reglementar al cererii de brevet de soi este data înregistrării cererii la Oficiul de Stat pentru Invenţii şi Mărci, conţinând cel puţin elementele cuprinse la art. 12 alin. (1) lit. a)-d), însoţită de dovada plăţii taxei de înregistrare a cererii. 

(2) Data depozitului reglementar al cererii de brevet de soi este cea stabilită la alin. (1) şi în cazul în care, pentru motive justificate, solicitanţii, persoane fizice sau juridice străine, au depus documentaţia într-o limbă străină, cu condiţia ca în termen de 3 luni de la înregistrarea cererii de brevet de soi să depună o traducere în limba română a documentaţiei. 
	12. Articolul 13 va avea următorul cuprins:

„Articolul 13

 Data de depozit a cererii de brevet pentru soi

(1) Data de depozit a cererii de brevet pentru soi este data depunerii cererii la Oficiu  dacă această cerere conţine cel puţin elementele prevăzute la art.12 alin.(1), însoţită de taxa de înregistrare a cererii.

(2) Data de depozit a cererii de brevet pentru soi este cea stabilită la alin.(1) şi în cazul în care solicitanţii, persoane fizice sau juridice străine, au depus documentaţia într-o limbă străină, cu condiţia ca în termen de 3 luni de la depunerea cererii de brevet pentru soi, să depună la Oficiu o traducere a documentelor în limba română.”


	12. Nemodificat 
	

	15. 
	ARTICOLUL 14 
Dreptul de prioritate

 (1) Depozitul cererii de brevet de soi asigură un drept de prioritate, cu începere de la data constituirii acestuia, faţă de orice alt depozit efectuat ulterior pentru un soi care nu se poate distinge clar de acest soi, conform art. 7. 

(2) Orice persoană care a depus anterior o primă cerere într-un stat membru al unei convenţii internaţionale în domeniul protecţiei noilor soiuri, la care România este parte, beneficiază de un drept de prioritate de 12 luni de la data depunerii primei cereri, dacă solicită în acest termen la Oficiul de Stat pentru Invenţii şi Mărci eliberarea unui brevet pentru acelaşi soi, cu condiţia ca prima cerere să existe la data invocării priorităţii. 

(3) Pentru dovedirea priorităţii din alt stat, solicitantul trebuie să prezinte la Oficiul de Stat pentru Invenţii şi Mărci, într-un interval de 3 luni de la depunerea cererii, o copie autentificată de pe documentele primei cereri, precum şi materialul de înmulţire sau alte documente din care să rezulte că soiul este identic pentru ambele cereri. 

(4) Recunoaşterea priorităţii solicitate conform alin. (3) se face sub condiţia achitării taxei de prioritate prevăzute de lege. 

(5) Nerespectarea termenului prevăzut la alin. (2) sau neplata taxei de prioritate atrage nerecunoaşterea priorităţii invocate. 

(6) Actele săvârşite în intervalul prevăzut la alin. (2), cum ar fi depunerea altei cereri, publicarea sau folosirea soiului care constituie obiectul primei cereri, nu constituie un motiv de respingere a cererii ulterioare şi nici nu dau naştere la drepturi pentru terţi. 


	13. Articolul 14 va avea următorul cuprins:

„Articolul 14

 Dreptul de prioritate

(1) Cererea de brevet pentru soi conferă un drept de prioritate cu începere de la data de depozit faţă de orice altă cerere de brevet pentru soi depusă ulterior pentru acelaşi soi sau pentru un soi care nu se poate distinge clar de acesta, în sensul art.7.


(2) Orice persoană care a depus anterior o primă cerere într-un stat parte contractantă la Convenţie sau la Oficiul comunitar, beneficiază de un drept de prioritate de 12 luni de la data de depozit, dacă în acest interval de timp solicită la Oficiu acordarea unui brevet pentru soi, cu condiţia ca prima cerere să aibă atribuită o dată de depozit.

(3) Pentru dovedirea priorităţii din alt stat, solicitantul trebuie să prezinte la Oficiu, într-un interval de 3 luni de la depunerea cererii, o copie autentificată după documentele primei cereri, precum şi materialul de înmulţire sau alte documente din care să rezulte că soiul din ambele cereri este identic.

(4) Recunoaşterea priorităţii solicitate potrivit alin.(3) se face sub condiţia achitării taxei de prioritate prevăzute de lege.

(5) Nerespectarea termenului prevăzut la alin.(2) sau neplata taxei de prioritate atrage  nerecunoaşterea priorităţii invocate.

(6) Actele săvârşite în intervalul prevăzut la alin.(2), cum ar fi depunerea altei cereri, publicarea sau folosirea soiului care face obiectul primei cereri, nu constituie un motiv de respingere a cererii ulterioare şi nici nu dau naştere la drepturi pentru terţi.

 (7) Solicitantul are dreptul la o perioadă de graţie de doi ani, după expirarea duratei de prioritate sau dacă prima cerere a fost respinsă sau retrasă în vederea transmiterii documentelor, informaţiilor sau materialului de înmulţire solicitat pentru examinarea cererii ulterioare.”

	13. Nemodificat 
	

	16. 
	ARTICOLUL 15 
Denumirea soiului

(1) Soiul va purta o denumire generică pentru a permite identificarea acestuia. 

(2) Denumirea soiului se menţionează în brevetul eliberat şi va fi folosită şi după expirarea duratei de valabilitate a brevetului de soi.
(3) Denumirea soiului trebuie să fie diferită de orice denumire care desemnează un alt soi existent, aparţinând aceleiaşi specii de plante sau unei specii înrudite îndeaproape cu aceasta. 

(4) Denumirea soiului nu trebuie să fie compusă numai din cifre, cu excepţia cazurilor când această practică este recunoscută pentru desemnarea anumitor soiuri. 

(5) Denumirea soiului nu trebuie să inducă în eroare sau să dea naştere la confuzii cu privire la caracterele soiului, la valoarea sau la identitatea acestuia sau a amelioratorului. 

(6) Dacă o cerere de eliberare a unui brevet de soi este depusă în acelaşi timp în România şi în alte ţări, soiul trebuie să fie înregistrat cu aceeaşi denumire în toate ţările în care s-a depus o astfel de cerere, cu excepţia cazului când denumirea este apreciată de Oficiul de Stat pentru Invenţii şi Mărci ca nepotrivită. 

(7) Dacă, în virtutea unui drept obţinut anterior, o denumire este folosită pentru un alt soi sau poate crea confuzie în utilizarea denumirii altui soi, Oficiul de Stat pentru Invenţii şi Mărci va cere solicitantului să stabilească o altă denumire pentru soiul său. 

(8) În vederea stabilirii unei denumiri corecte, solicitantul poate cere la Oficiul de Stat pentru Invenţii şi Mărci, cu plata taxei de examinare prealabile, efectuarea unei cercetări documentare privind denumirea soiului. 

(9) Orice persoană care oferă, spre vânzare sau comercializare, material de înmulţire aparţinând soiului protejat este obligată să folosească denumirea acestui soi, chiar după expirarea termenului de valabilitate a protecţiei soiului. 

(10) În cazul în care soiul protejat este oferit spre vânzare sau este comercializat, pe soiul protejat se poate aplica o marcă de produs sau un alt semn distinctiv, care să permită identificarea soiului pe piaţă. 

(11) Denumirea soiului se înregistrează în Registrul Naţional al Brevetelor de Soiuri Protejate o dată cu eliberarea brevetului de soi. 

(12) În cazul în care cel puţin una dintre condiţiile prevăzute la alin. (1)-(9) nu este îndeplinită, Oficiul de Stat pentru Invenţii şi Mărci poate hotărî radierea denumirii înregistrate. 
	14. Articolul 15 va avea următorul cuprins:

„Articolul 15

 Denumirea soiului

(1) Soiul va purta o denumire generică pentru a putea fi identificat.

(2) Aceeaşi denumire, pentru acelaşi soi, va fi folosită pe teritoriul României şi în orice alt stat parte contractantă la Convenţie sau pe bază de acorduri bilaterale.

(3) Dispoziţiile alin.(2) nu se aplică dacă denumirea contravine alin.(7).

(4) Denumirea soiului trebuie să difere de orice altă denumire care desemnează un alt soi existent aparţinând aceleaşi specii de plante sau unei specii îndeaproape înrudită cu aceasta, cu excepţia cazului când celălalt soi nu mai există şi denumirea acestuia nu are o semnificaţie specială.

(5) Denumirea soiului nu trebuie să fie compusă numai din cifre, cu excepţia cazurilor când această practică este recunoscută pentru desemnarea anumitor soiuri.

(6) Denumirea soiului nu va induce în eroare sau nu va da naştere la confuzii cu privire la caracterele soiului, la valoarea sau identitatea sa ori a amelioratorului.

(7) Dacă o cerere este depusă simultan în România şi în alte ţări, soiul va fi înregistrat cu aceeaşi denumire în toate celelalte ţări, cu excepţia cazului când denumirea este apreciată de către Oficiu ca fiind nepotrivită.

(8) Dacă în virtutea unui drept obţinut anterior, o denumire a fost folosită pentru un alt soi sau poate crea confuzie în utilizarea denumirii altui soi, Oficiul va cere solicitantului să transmită o altă denumire pentru soiul său.

(9) Solicitantul, în vederea stabilirii unei denumiri corecte, poate cere la Oficiu, înainte de depunerea cererii, efectuarea unei cercetări documentare referitoare la denumirea propusă, cu condiţia plăţii taxei legale.

(10) Orice persoană care oferă spre vânzare sau comercializează material de înmulţire din soiul protejat este obligată să folosească denumirea acelui soi şi după expirarea duratei de protecţie a soiului.

(11) O denumire propusă nu poate fi folosită ca denumire a soiului protejat dacă este identică sau similară cu o marcă, denumire de origine, sau indicaţie geografică, pentru produse protejate, identice sau similare cu cele la care se referă soiul, sau dacă aduce atingere altor drepturi de proprietate industrială protejate.

(12) Denumirea soiului se înregistrează în Registrul naţional al soiurilor protejate, odată cu acordarea şi eliberarea brevetului pentru soi.

(13) Dacă cel puţin una din condiţiile prevăzute la alin.(1)-(11)  nu este îndeplinită, Oficiul va anula denumirea înregistrată şi va acorda solicitantului un termen de 30 de zile pentru propunerea altei denumiri.

(14)  Deţinătorul unui soi nu poate folosi o denumire identică cu denumirea soiului protejat, pentru a nu încălca folosirea liberă a denumirii soiului, chiar după expirarea termenului de valabilitate a brevetului pentru soi.

(15) O terţă persoană poate folosi un drept acordat de o denumire identică cu denumirea soiului protejat pentru un alt soi, numai dacă acest drept a fost căpătat anterior.”
	14. Articolul 15 va avea următorul cuprins:

„Articolul 15

Titlul nemodificat
Alin.(1) - Nemodificat 
Alin.(2) – Nemodificat

Alin.(3) – Nemodificat

Alin.(4) – Nemodificat

Alin.(5) – Nemodificat

Alin.(6) – Nemodificat

Alin.(7) – Nemodificat

Alin.(8) – Nemodificat

Alin.(9) – Nemodificat

Alin.(10) – Nemodificat

Alin.(11) – Nemodificat

Alin.(12) – Nemodificat

Alin.(13) – Nemodificat

Alin.(14) – Nemodificat

(15) O terţă persoană poate folosi un drept acordat de o denumire identică cu denumirea soiului protejat pentru un alt soi, numai dacă acest drept a fost dobândit anterior.”

Deputat UDMR – Atilla Kelemen 
	

	17. 
	ARTICOLUL 16 
Examinarea formală a cererii de brevet de soi

(1) În termen de două luni de la depunerea cererii de brevet de soi pentru un nou soi, Oficiul de Stat pentru Invenţii şi Mărci examinează documentaţia depusă de solicitant, sub aspectul regularităţii formale, respectiv al îndeplinirii condiţiilor prevăzute la art. 10 alin. (1)-(4) şi la art. 12. 

(2) Dacă în urma examinării formale se constată că cererea îndeplineşte condiţiile prevăzute la alin. (1), aceasta se înregistrează în Registrul Naţional al Cererilor de Brevete de Soiuri. Înscrierea în Registrul Naţional al Cererilor de Brevete de Soiuri se notifică solicitantului. 

(3) Cererile de brevet de soi pentru noile soiuri înregistrate la Oficiul de Stat pentru Invenţii şi Mărci se publică, în termen de 3 luni de la data înregistrării, în Buletinul Oficial de Proprietate Industrială, secţiunea Soiuri protejate prin brevete. 

(4) În cazul în care cererea de brevet de soi nu îndeplineşte una dintre condiţiile prevăzute la art. 10 şi 12, Oficiul de Stat pentru Invenţii şi Mărci hotărăşte, în cadrul unei comisii de examinare, respingerea cererii. 
	15. Articolul 16 va avea următorul cuprins:


„Articolul 16

 Examinarea formală  a cererii de brevet pentru soi

(1) În termen de două luni de la depunerea cererii de brevet pentru un nou soi, Oficiul examinează documentaţia depusă de solicitant, sub aspectul regularităţii formale, respectiv al îndeplinirii condiţiilor  prevăzute la art.10 alin.(1) - (4) şi la art.12.

(2) Dacă în urma examinării formale, se constată că cererea de brevet pentru soi îndeplineşte condiţiile prevăzute la alin.(1), aceasta se înregistrează în Registrul naţional al cererilor de brevete pentru soiuri. Înscrierea în Registrul naţional al cererilor de brevete pentru soiuri se notifică solicitantului.

(3) Cererile de brevete pentru noile soiuri înregistrate la Oficiu se publică în termen de 3 luni de la data înregistrării, în Buletinul Oficial.

(4) În cazul în care cererea de brevet pentru soi nu îndeplineşte una din condiţiile prevăzute la art.10 şi art.12, Oficiul hotărăşte, în cadrul unei comisii de examinare, respingerea cererii.”


	15. Articolul 16 va avea următorul cuprins:
„Articolul 16

Titlul nemodificat 
(1) În termen de 2 luni de la depunerea cererii de brevet pentru un nou soi, Oficiul examinează documentaţia depusă de solicitant, sub aspectul regularităţii formale, respectiv al îndeplinirii condiţiilor  prevăzute la art.10 alin.(1) - (4) şi la art.12.

Alin.(2) – Nemodificat 
Alin.(3) – Nemodificat

Alin.(4) – Nemodificat

Deputat UDMR – Atilla Kelemen 
	Pentru corectitudinea exprimării.

	18. 
	ARTICOLUL 17 
Examinarea în fond a cererii de brevet de soi

(1) Oficiul de Stat pentru Invenţii şi Mărci va examina în fond, în termen de 9 luni de la data înregistrării cererii, documentaţia cererii de brevet de soi privind noutatea şi denumirea soiului, în conformitate cu prevederile art. 6, 15 şi 16. 

(2) Oficiul de Stat pentru Invenţii şi Mărci notifică solicitantului sau succesorului său în drepturi rezultatul examinării în fond a cererii; în cazul unui rezultat negativ, se acordă un termen de maximum 3 luni pentru răspuns. 

(3) Pentru motive justificate, solicitantul poate cere prelungirea cu două luni a termenului de răspuns acordat de Oficiul de Stat pentru Invenţii şi Mărci. 

(4) Dacă în urma examinării în fond Oficiul de Stat pentru Invenţii şi Mărci hotărăşte, în cadrul comisiei de examinare, că cererea îndeplineşte condiţiile prevăzute la art. 6, 10, 12 şi 16, aceasta va fi supusă examinării tehnice de către autoritatea naţională competentă, căreia Oficiul de Stat pentru Invenţii şi Mărci îi va transmite documentaţia în termen de o lună de la luarea hotărârii. 

(5) Dacă cererea nu îndeplineşte condiţiile prevăzute la art. 6, 10, 12 şi 16, iar solicitantul nu răspunde în termen notificării Oficiului de Stat pentru Invenţii şi Mărci şi nici nu cere o prelungire a termenului de răspuns, oficiul respinge cererea. 


	16. Articolul 17 va avea următorul cuprins:

„Articolul 17
 Examinarea de fond a cererii
(1) Oficiul va examina în fond, în termen de 9 luni de la data înregistrării cererii, documentaţia cererii de brevet pentru soi privind noutatea şi denumirea soiului, potrivit prevederilor art.6, 14 şi 15.

(2) Oficiul notifică solicitantului sau succesorului său în drepturi rezultatul examinării de fond a cererii; în cazul unui rezultat negativ, se acordă un termen de maximum 3 luni pentru răspuns.

(3) Pentru motive justificate, solicitantul poate cere prelungirea cu două luni a termenului de răspuns acordat de Oficiu.

(4) Dacă în urma examinării în fond, Oficiul hotărăşte, în cadrul comisiei de examinare, că cererea îndeplineşte condiţiile prevăzute la art.6 - 10, 12 şi 15, aceasta va fi  supusă examinării tehnice de către autoritatea naţională competentă sau de o altă autoritate recunoscută internaţional, căreia Oficiul îi va transmite documentaţia în termen de o lună de la luarea hotărârii.

(5) Dacă cererea nu îndeplineşte condiţiile prevăzute la art.6 - 10, 12 şi 15, iar solicitantul nu răspunde în termen notificării Oficiului şi nici nu cere o prelungire a termenului de răspuns, Oficiul respinge cererea.”


	16. Articolul 17 va avea următorul cuprins:

„Articolul 17

Titlul nemodificat 
Alin.(1) – Nemodificat

Alin.(2) – Nemodificat

(3) Pentru motive justificate, solicitantul poate cere prelungirea cu 2 luni a termenului de răspuns acordat de Oficiu.

Alin.(4) – Nemodificat 

Alin.(5) – Nemodificat 

Deputat UDMR – Atilla Kelemen 
	Pentru corectitudinea redactării.

	19. 
	ARTICOLUL 18 
Examinarea tehnică a noului soi
(1) Soiul va fi supus unei examinări tehnice pentru a se stabili: 

a) dacă soiul aparţine taxonului botanic declarat; 

b) îndeplinirea condiţiilor de distinctivitate, omogenitate şi stabilitate, prevăzute la art. 7-9; 

c) descrierea oficială a soiului.
(2) Examinarea tehnică a noului soi va fi efectuată de către o autoritate naţională competentă, dacă solicitantul nu prezintă la înregistrarea cererii la Oficiul de Stat pentru Invenţii şi Mărci teste de creştere efectuate de o altă autoritate competentă, recunoscută internaţional. 

(3) În cazul în care testele de creştere pentru un nou soi nu au fost efectuate de autoritatea naţională sau de o autoritate recunoscută internaţional, Oficiul de Stat pentru Invenţii şi Mărci poate lua în considerare raportul tehnic efectuat de o altă autoritate competentă, cu acordul solicitantului, cumpărat sub condiţia plăţii taxei prevăzute de lege. 

(4) Autoritatea naţională competentă sau unitatea delegată pentru testare efectuează lucrările necesare verificării îndeplinirii prevederilor art. 7-9. Solicitantul va pune la dispoziţie executantului testelor materialul de înmulţire în cantitatea cerută şi va notifica Oficiului de Stat pentru Invenţii şi Mărci data transmiterii materialului de înmulţire. 

(5) În termen de 2 ani de la iniţierea testelor de creştere, autoritatea naţională competentă, pe baza rezultatelor obţinute, întocmeşte un raport care trebuie să conţină rezultatele testărilor, caracterele morfologice şi fiziologice ale soiului testat în comparaţie cu soiul-martor şi concluziile cu privire la îndeplinirea prevederilor art. 7-9. 

(6) Dacă testele sunt efectuate de o autoritate competentă străină sau de către ameliorator, acestea pot fi supuse unei analize de către autoritatea naţională. Confirmarea valabilităţii testelor se face printr-o notificare, transmisă la Oficiul de Stat pentru Invenţii şi Mărci în termen de 6 luni de la primirea documentaţiei. Respingerea valabilităţii testelor se va face în scris şi motivat de către autoritatea naţională. 

(7) Oficiul de Stat pentru Invenţii şi Mărci respinge cererea de brevet de soi, dacă valabilitatea testelor este infirmată de către autoritatea naţională. 

(8) Hotărârea Oficiului de Stat pentru Invenţii şi Mărci poate fi contestată de solicitant la comisia de reexaminare din cadrul oficiului în termen de 3 luni de la comunicare. 

(9) Comisia de reexaminare poate hotărî: 

a) admiterea contestaţiei solicitantului, dispunând acordarea brevetului de soi; 

b) admiterea contestaţiei solicitantului, dispunând retransmiterea cererii pentru examinarea de fond şi, după caz, refacerea testelor; 

c) respingerea contestaţiei solicitantului. 
	17. Articolul 18 va avea următorul cuprins:

„Articolul 18

 Examinarea tehnică a noului soi
(1) Soiul va fi supus unei examinări tehnice de către autoritatea naţională cu competenţe în domeniu, pentru a se stabili:

a) dacă soiul aparţine taxonului botanic declarat de solicitant;

b) dacă soiul este distinct, uniform şi stabil, potrivit prevederilor art.7 – 9;

c) descrierea oficială a soiului.

(2) Examinarea tehnică a soiului se efectuează de către o autoritate naţională competentă.

(3) Dacă testele de creştere pentru un soi nu s-au efectuat de o autoritate naţională competentă sau de către o autoritate recunoscută internaţional, Oficiul poate lua în considerare raportul tehnic elaborat de o altă autoritate competentă, cu acordul solicitantului şi cu condiţia plăţii taxei legale, şi în conformitate cu procedura conform Convenţiei.

(4) Autoritatea naţională competentă sau o unitate delegată în numele acesteia va efectua experienţele necesare stabilirii îndeplinirii condiţiilor prevăzute la art.7 - 9. Solicitantul va pune la dispoziţie gratuit material de înmulţire aparţinând soiului, în cantitatea şi la data cerute de către autoritatea care desfăşoară testele de creştere şi notifică aceasta Oficiului.

(5) Autoritatea competentă, în termen de un an de la iniţierea testării soiului, va transmite Oficiului şi solicitantului un raport preliminar, iar în termen de 2 ani va elabora raportul tehnic cu rezultatele obţinute şi tabelul cu caracterele noului soi. 

(6) Testarea soiului nu va afecta condiţia de noutate şi nu va putea fi folosită împotriva acordării drepturilor amelioratorului.

(7) Dacă testele de creştere sunt efectuate de către ameliorator, acestea pot fi analizate de către autoritatea naţională care le poate declara valabile.

(8) Autoritatea competentă confirmă Oficiului valabilitatea testelor de creştere printr-o notificare, însoţită de tabelul caracterelor noului soi, în interval de maximum 6 luni de la transmiterea documentaţiei.

(9) Dacă soiul testat îndeplineşte şi condiţiile referitoare la valoarea agronomică şi de utilizare, solicitantul, în vederea comercializării soiului, poate cere înregistrarea soiului în Catalogul oficial al soiurilor şi hibrizilor de plante de cultură din România, în conformitate cu prevederile Legii nr.266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante.

(10) Oficiul va respinge cererea de brevet pentru soi dacă valabilitatea testelor este infirmată  de către autoritatea naţională.

(11) Infirmarea valabilităţii testelor efectuate de ameliorator se va face motivat, de către autoritatea naţională.

(12) Hotărârile Oficiului pot fi atacate de către solicitant la o comisie de reexaminare, în termen de 3 luni de la comunicare.”

	17. Nemodificat 
	

	20. 
	ARTICOLUL 19 
Testarea noului soi

(1) În vederea testării noului soi, autoritatea naţională poate să organizeze teste de creştere proprii sau se poate baza pe testele efectuate de solicitant.
(2) Testele de creştere se organizează în conformitate cu metodologia aprobată de Ministerul Agriculturii şi Alimentaţiei şi de Oficiul de Stat pentru Invenţii şi Mărci, pe baza normelor internaţionale privind testarea noilor soiuri. 

(3) După primirea documentaţiei şi efectuarea examinării formale, Oficiul de Stat pentru Invenţii şi Mărci stabileşte, împreună cu autoritatea naţională, locul şi cantitatea de material necesară organizării experienţelor şi le notifică solicitantului, invitându-l să transmită materialul de înmulţire solicitat. Oficiul de Stat pentru Invenţii şi Mărci şi autoritatea naţională pot cere solicitantului să transmită toate informaţiile, documentele şi materialele necesare pentru desfăşurarea examinării tehnice în bune condiţii. 

(4) Dacă în intervalul acordat informaţiile, documentele şi materialele cerute nu au fost transmise, Oficiul de Stat pentru Invenţii şi Mărci respinge cererea de brevet de soi. 

(5) Solicitantul are dreptul ca, pe perioada de testare a noului soi, să ceară vizitarea culturilor. 
	18. Articolul 19 va avea următorul cuprins:

„Articolul 19 

Testarea noului soi

(1) În vederea testării noului soi, autoritatea naţională poate să organizeze teste de creştere proprii sau se pot folosi experienţele solicitantului pentru efectuarea observaţiilor.

(2) Testele de creştere se organizează în conformitate cu metodologia aprobată de Ministerul Agriculturii, Pădurilor şi Dezvoltării Rurale şi de Oficiu, avându-se în vedere normele europene şi internaţionale privind testarea noilor soiuri.

(3) După primirea documentaţiei şi efectuarea examinării formale, Oficiul transmite documentaţia autorităţii naţionale, care stabileşte locul şi cantitatea de material necesare organizării experienţelor şi notifică aceasta solicitantului, invitându-l să transmită materialul de înmulţire solicitat.

(4) Oficiul şi autoritatea naţională pot cere solicitantului să transmită toate informaţiile, documentele şi materialele necesare pentru desfăşurarea în condiţii optime a examinării tehnice.

(5) Dacă, în termenul acordat, solicitantul nu transmite informaţiile, documentele şi materialele cerute, Oficiul respinge cererea de brevet pentru soi.

(6) Solicitantul are dreptul ca, oricând pe perioada de testare a soiului, să ceară inspectarea culturilor.”

	18. Nemodificat 
	

	21. 
	______________
	19. După articolul 19 se introduce un articol nou, art.191, cu următorul cuprins:
 

„Articolul 191 

 Examinarea de către Oficiu din proprie iniţiativă

În cursul procedurilor, Oficiul va putea investiga îndeplinirea condiţiilor prevăzute la art.18 şi 19.”


	19. Nemodificat 
	

	22. 
	ARTICOLUL 20 
Hotărârile Oficiului de Stat pentru Invenţii şi Mărci

(1) Pe baza raportului tehnic al autorităţii naţionale sau al unei autorităţi recunoscute internaţional, Oficiul de Stat pentru Invenţii şi Mărci stabileşte dacă noul soi îndeplineşte condiţiile prevăzute la art. 7-9 şi la art. 16 şi, după caz, acordă brevet de soi sau respinge cererea de brevet de soi. 

(2) O hotărâre de respingere poate fi luată de Oficiul de Stat pentru Invenţii şi Mărci numai după ce solicitantului i-au fost notificate motivele respingerii şi după ce i-a fost acordat un termen de cel puţin 3 luni pentru răspuns. 

(3) Hotărârile de acordare a brevetelor de soi, la care se anexează descrierea soiului protejat, se publică în Buletinul Oficial de Proprietate Industrială în termen de 3 luni de la luarea hotărârii. 

(4) Pe baza evoluţiei cunoştinţelor agrobiologice şi a metodologiei de descriere a soiului, Oficiul de Stat pentru Invenţii şi Mărci sau solicitantul poate, după o consultare reciprocă, să adapteze descrierea oficială a soiului protejat în cursul duratei de valabilitate a brevetului, fără modificarea întinderii protecţiei acordate şi a caracteristicilor noului soi. Adaptările aduse descrierii oficiale se publică în Buletinul Oficial de Proprietate Industrială. 

(5) Hotărârile luate de Oficiul de Stat pentru Invenţii şi Mărci pot fi contestate, motivat, de către solicitant la comisia de reexaminare din cadrul Oficiului de Stat pentru Invenţii şi Mărci, potrivit prevederilor art. 38 alin. (1). 
	20. Articolul 20  va avea următorul cuprins:

„Articolul 20

Hotărârile Oficiului  

(1) Pe baza raportului tehnic al autorităţii naţionale sau al unei autorităţi recunoscute internaţional, Oficiul stabileşte dacă noul soi îndeplineşte condiţiile prevăzute la art.6 - 8 şi 15 şi, după caz, acordă brevetul pentru soi sau respinge cererea de brevet pentru soi.

(2) O hotărâre de respingere poate fi luată de Oficiu numai după ce solicitantului i-au fost notificate motivele respingerii şi după ce i-a fost acordat un termen de cel puţin 3 luni pentru răspuns.

(3) Hotărârile se publică în primul număr al Buletinului Oficial care apare după luarea hotărârii.

(4) Pe baza evoluţiei cunoştinţelor agrobiologice şi a metodologiei de descriere a soiului, Oficiul sau solicitantul pot, după o consultare reciprocă, să adapteze descrierea oficială a soiului protejat, în cursul duratei de valabilitate a brevetului, fără modificarea întinderii protecţiei acordate şi a caracteristicilor noului soi. Adaptările aduse descrierii oficiale se publică în Buletinul Oficial.

(5) Hotărârile luate de Oficiu pot fi contestate, motivat, de către solicitant la Comisia de reexaminare, potrivit prevederilor art.38 alin.(1).”


	20. Nemodificat 
	

	23. 
	___________
	21. După articolul 20 se introduce un articol nou, art.201 cu următorul cuprins:


„Articolul 201
 Procedura orală

(1) Procedura orală va avea loc din iniţiativa Oficiului sau la cererea oricăreia din părţile implicate, în cadrul procedurii de apel.

(2) Procedura orală în faţa comisiei de reexaminare, inclusiv pronunţarea deciziilor, va fi publică, cu excepţia situaţiei în care, datorită unor dezavantaje pentru părţi, comisia decide ca aceasta să nu fie publică.”
	21. Nemodificat 
	

	24. 
	ARTICOLUL 21 
Protecţia provizorie

(1) Pe perioada de la data publicării cererii de brevet de soi, conform art. 16 alin. (3), până la data eliberării brevetului de soi, solicitantul beneficiază provizoriu de aceleaşi drepturi conferite titularului de brevet, prevăzute la art. 27. 

(2) Încălcarea drepturilor prevăzute la alin. (1) de către terţi atrage, pentru persoanele vinovate, obligaţia de despăgubire, potrivit dreptului comun, titlul pentru plata despăgubirilor fiind executoriu după eliberarea brevetului de soi. 

(3) Persoanele care în perioada de protecţie provizorie săvârşesc, fără autorizaţia titularului, actele prevăzute la art. 27 poartă răspunderea conform art. 40 alin. (2). 

(4) În cazul în care cererea de brevet de soi a fost respinsă, solicitantul nu beneficiază de drepturile prevăzute la alin. (1). 
	22. Articolul 21 va avea următorul cuprins:

„Articolul 21

Protecţia provizorie

(1) Pe perioada de la data publicării cererii de brevet pentru soi, potrivit art.16 alin.(3), până la data acordării brevetului pentru soi, solicitantul beneficiază provizoriu de acelaşi drepturi conferite titularului de brevet pentru soi prevăzute la art.27 alin.(1).

(2) Încălcarea drepturilor prevăzute la alin.(1) de către terţi atrage pentru persoanele vinovate obligaţia de despăgubire, potrivit dreptului comun, titlul pentru plata despăgubirilor fiind executoriu după acordarea brevetului pentru soi.

(3) Persoanele care, în perioada de protecţie provizorie, efectuează fără autorizaţia titularului, faptele prevăzute la art.27 alin.(1), săvârşesc infracţiunile prevăzute la art.40 alin.(1) şi (2).

(4) În cazul în care cererea de brevet pentru soi este respinsă, solicitantul nu beneficiază de drepturile prevăzute la alin.(1).”
	22. Nemodificat 
	

	25. 
	ARTICOLUL 22 
Prelungirea termenului limită

Termenele privind examinarea cererii de brevet de soi, precum şi pentru verificarea testelor de creştere a plantelor pot fi prelungite cu un an, cu plata taxelor prevăzute la nr. crt. 3 şi 4 din anexă. 


	23. Articolul 22 va avea  următorul cuprins:

„Articolul 22

 Prelungirea termenului-limită

(1) Termenele-limită privind examinarea cererii de brevet pentru soi, precum şi pentru repetarea testelor de creştere pot fi prelungite cu până la un an, cu plata taxelor legale.

(2) La cererea solicitantului, înaintea expirării termenelor-limită potrivit art.17, durata termenelor poate fi prelungită cu câte 3 luni, dar nu mai mult de două ori, sub condiţia plăţii taxei legale.”
	23. Nemodificat 
	

	26. 
	ARTICOLUL 23 
Retragerea cererii de brevet de soi

Cererea de brevet de soi poate fi retrasă în orice moment, până la luarea hotărârii de eliberare a brevetului de soi, printr-o notificare depusă de către solicitant la Oficiul de Stat pentru Invenţii şi Mărci. 
	24. Articolul 23  va avea următorul cuprins:

„Articolul 23

 Retragerea cererii de brevet pentru soi
Ca urmare a unei notificări depuse de solicitant la Oficiu, cererea de brevet pentru soi poate fi retrasă în orice moment, până la luarea hotărârii de acordare a brevetului pentru soi.”
	24. Nemodificat 
	

	27. 
	ARTICOLUL 24 
Revocarea hotărârii de acordare a brevetului de soi

(1) Orice persoană interesată poate cere Oficiului de Stat pentru Invenţii şi Mărci, în termen de 3 luni de la publicare, revocarea hotărârii de acordare a brevetului de soi, dacă nu este îndeplinită cel puţin una dintre condiţiile prevăzute la art. 6-10 şi la art. 15; cererea se face în scris şi trebuie motivată. 

(2) Cererea de revocare va fi examinată de către comisia de reexaminare în termen de 3 luni de la depunerea ei la Oficiul de Stat pentru Invenţii şi Mărci. 

(3) Dacă consideră necesar, comisia de reexaminare poate solicita autorităţii naţionale să repete testele de creştere pentru soiul în cauză sau să folosească serviciile unui specialist care să participe la reexaminarea noului soi. 

(4) Hotărârea comisiei de reexaminare se comunică părţilor în termen de 15 zile de la pronunţare. 

(5) Hotărârea comisiei de reexaminare poate fi supusă căilor de atac prevăzute la art. 38. 

(6) Hotărârile rămase definitive se publică în Buletinul Oficial de Proprietate Industrială în termen de 30 de zile. 
	25. Articolul 24 va avea următorul cuprins:

„Articolul 24

 Revocarea brevetului pentru soi
(1) În termen de 3 luni de la publicarea acordării brevetului pentru soi în Buletinul Oficial, orice persoană interesată poate cere la Oficiu revocarea brevetului pentru soi, dacă nu este îndeplinită cel puţin una din condiţiile prevăzute în art.6-10 sau la art.15. Cererea se va face în scris, pentru motive întemeiate.

(2) Persoanele care cer la Oficiu revocarea brevetului pentru soi au acces la documente, la rezultatele examinării tehnice şi la descrierea oficială a soiului.

(3) Cererea de revocare se va examina de către Comisia de reexaminare, în termen de 3 luni de la depunerea la Oficiu.

(4) Comisia de reexaminare poate să solicite autorităţii naţionale sau altei unităţi autorizate să repete testele de creştere sau să folosească un expert de cultură care să participe la examinarea soiului.

(5) Hotărârea comisiei de reexaminare se comunică părţilor, în termen de 15 zile de la pronunţare.

(6) Hotărârea comisiei de reexaminare poate fi supusă căilor de atac, potrivit prevederilor de la art.38.

(7) Hotărârile rămase definitive şi irevocabile se publică în primul număr al Buletinului Oficial, după luna luării hotărârii.”
	25. Nemodificat 
	

	28. 
	_____________
	26. După articolul 24 se introduce un articol nou, art.241, cu următorul cuprins:


„Articolul 241 

 Prioritatea unei noi cereri în cazul revocării

În situaţia în care o cerere de revocare este motivată de nerespectarea condiţiilor prevăzute la art.10 şi conduce la retragerea sau anularea cererii de brevet pentru soi, şi dacă persoana care a solicitat revocarea depune o cerere de brevet pentru soi, în interval de o lună de la retragere sau de la respingerea cererii pentru acelaşi soi, poate cere ca data de depozit a noii cereri să fie considerată data retragerii sau respingerii cererii anterioare.”


	26. Nemodificat 
	

	29. 
	ARTICOLUL 25 
Eliberarea brevetului de soi şi înregistrarea denumirii soiului

(1) Brevetul de soi este eliberat de către directorul general al Oficiului de Stat pentru Invenţii şi Mărci, în temeiul hotărârii de acordare a brevetului de soi. 

(2) Brevetul de soi şi denumirea soiului se înscriu în Registrul Naţional al Brevetelor de Soiuri Protejate, care este public şi poate fi consultat de terţi, cu plata taxei de inspectare prevăzute de lege. 

(3) În cazul cererii depuse de mai mulţi solicitanţi, brevetul de soi se eliberează primului solicitant menţionat în cerere, iar celorlalţi li se eliberează câte un duplicat al brevetului de soi. 

(4) Amelioratorul, în cazul în care nu este titularul brevetului, este îndreptăţit să primească, la cerere, o copie de pe brevetul de soi eliberat. 
	27. Articolul 25 va avea următorul cuprins:

„Articolul 25

 Eliberarea brevetului pentru soi şi înregistrarea denumirii soiului
(1) Brevetul pentru soi este eliberat de către directorul general al Oficiului, în temeiul hotărârii de acordare a brevetului pentru soi.

(2) Brevetul pentru soi şi denumirea soiului se înscriu în Registrul naţional al brevetelor de soiuri protejate, care este public şi poate fi consultat de terţi, cu plata taxei de inspectare prevăzută de lege.

(3) În cazul cererii depuse de mai mulţi solicitanţi, brevetul pentru soi se eliberează primului solicitant menţionat în cerere, iar celorlalţi li se eliberează câte un duplicat al brevetul pentru soi.

(4) Amelioratorul, în cazul în care nu este titularul brevetului, este îndreptăţit să primească, la cerere, o copie după brevetul pentru soi eliberat.” 
	27. Nemodificat 
	

	30. 
	__________
	28. După articolul 25 se introduce un articol nou, art.251,  cu următorul cuprins:


„Articolul 251

 Taxe pentru eliberarea brevetului pentru  soi şi înregistrarea denumirii soiului 
 (1) Pentru procedurile de examinare în faţa Oficiului, solicitantul va plăti taxe, potrivit Ordonanţei Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, aprobată cu modificări şi completări  prin Legea nr.383/2002.
(2) Taxele se vor plăti pentru următoarele proceduri:

a) înregistrarea cererii de brevet pentru soi, potrivit art.12 alin.(2);

b) examinarea denumirii soiului, potrivit art.15;

c) examinarea formală, potrivit art.16;

d) examinarea condiţiilor de fond, potrivit art.17;

e) examinarea tehnică, pe grupe de specii;

f) eliberarea brevetului pentru soi, potrivit art.25;

g) contestarea hotărârilor, potrivit art.20 alin.(5), şi revocarea brevetului, potrivit art.24;

h) menţinerea în vigoare a brevetului pentru soi pe grupe de specii, pentru fiecare an de protecţie, potrivit art.33.

(3) Taxele pentru procedurile prevăzute la alin.(2) se plătesc în contul Oficiului.”


	28. După articolul 25 se introduce un articol nou, art.251,  cu următorul cuprins:
„Articolul 251

Titlul nemodificat 

(1) Pentru procedurile de examinare în faţa Oficiului, solicitantul va plăti taxe, potrivit Ordonanţei Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, aprobată cu modificări şi completări prin Legea nr.383/2002, cu modificările şi completările ulterioare.

Alin.(2) - Nemodificat 

Alin.(3) – Nemodificat 

Deputat UDMR – Atilla Kelemen 
	Pentru respectarea normelor  de tehnică legislativă.

	31. 
	ARTICOLUL 26 
Durata protecţiei soiului

(1) Durata protecţiei soiului este de 25 de ani; termenul curge de la data eliberării brevetului de soi. 

(2) Pentru soiurile noi de pomi fructiferi, viţă de vie şi arbori ornamentali durata protecţiei este de 30 de ani; termenul curge de la data eliberării brevetului de soi. 
	29. Articolul 26 va avea următorul cuprins:

„Articolul 26

 Durata de protecţie a soiului
(1) Durata de protecţie a soiului se calculează de la data acordării brevetului pentru soi, până la sfârşitul celui de al 25-lea an calendaristic care urmează anului acordării.

(2) Durata de protecţie pentru soiurile de pomi, viţă-de-vie şi cartofi  se calculează de la data acordării brevetului pentru soi până la sfârşitul celui de al 30-lea an calendaristic care urmează anului acordării.”

	29. Nemodificat 
	

	32. 
	ARTICOLUL 27 
Dreptul exclusiv al titularului de brevet de soi

(1) Titularul brevetului de soi beneficiază de dreptul exclusiv de exploatare a noului soi şi de dreptul de a interzice oricărei persoane să efectueze, fără autorizaţia sa, următoarele acte privind materialul de înmulţire şi materialul recoltat din soiul protejat: 

a) producerea sau reproducerea; 

b) condiţionarea în scopul înmulţirii; 

c) oferirea spre vânzare; 

d) vânzarea sau orice altă formă de comercializare; 

e) importul; 

f) exportul; 

g) depozitarea pentru unul din scopurile menţionate la lit. a)-f). 

(2) Prevederile alin. (1) se aplică şi pentru soiurile care: 

a) sunt esenţialmente derivate din soiul protejat, în cazul în care soiul protejat nu este el însuşi derivat; 

b) nu se disting în mod clar de soiul protejat, în conformitate cu prevederile art. 7; 

c) pentru a fi produse, este necesară folosirea repetată a soiului protejat. 

(3) În sensul prevederilor alin. (2) lit. a), un soi este considerat esenţialmente derivat din altul, dacă: 

a) este predominant derivat din soiul iniţial sau dintr-un soi care, la rândul său, este predominant derivat din soiul iniţial; 

b) este distinct, în conformitate cu art. 7, de soiul iniţial din care a derivat; 

c) este în esenţă identic cu soiul iniţial în expresia caracterelor care rezultă din genotipul sau din combinaţia de genotipuri ale acestuia, cu excepţia deosebirilor care rezultă din derivare. 
	30. Articolul 27 va avea următorul cuprins:

„Articolul 27

 Drepturile titularului de brevet pentru soi

(1) Titularul brevetului pentru soi beneficiază de dreptul exclusiv de exploatare a noului soi şi de dreptul de a interzice oricărei persoane să efectueze, fără autorizaţia sa, următoarele acte privind materialul de înmulţire sau materialul recoltat aparţinând soiului protejat:

a) producerea sau reproducerea;

b) condiţionarea în scopul înmulţirii;

c) oferirea spre vânzare;

d) vânzarea sau orice altă formă de comercializare;

e) importul;

f) exportul;

g) depozitarea pentru unul din scopurile prevăzute la lit.a) - f).

(2) Pentru materialul recoltat, prevederile de la alin.(1) sunt aplicabile dacă următoarele condiţii sunt îndeplinite cumulativ:

a) materialul recoltat a fost obţinut fără autorizaţia titularului de a folosi materialul de înmulţire din soiul protejat; 
b) titularul a omis să-şi exercite drepturile în legătură cu constituenţii noului soi.

(3) Prevederile alin.(1) se aplică şi pentru soiurile care:

a) sunt esenţial derivate din siul protejat, dacă soiul protejat nu este el însuşi un soi esenţial derivat;

b) nu se disting clar de soiul protejat, potrivit prevederilor art.7;

c) necesită, pentru producere, folosirea repetată a soiului protejat.

(4) În sensul prevederilor alin.(3) lit.a), un soi este considerat esenţial derivat dintr-un soi iniţial dacă:

a) este predominant derivat din soiul iniţial sau dintr-un soi care, la rândul său, este predominant derivat din soiul iniţial;

b) este distinct faţă de soiul iniţial din care a derivat, potrivit art.7;

c) este în esenţă identic cu soiul iniţial, în expresia caracterelor care rezultă din genotipul sau din combinaţia de genotipuri dintre ele, cu excepţia deosebirilor rezultate din derivare.

(5) Titularul brevetului pentru soi este îndreptăţit să solicite redevenţe sau o  remuneraţie echitabilă pentru exploatarea soiului protejat în cazul acordării de licenţe pe bază contractuală, iar licenţiatul este obligat la plata sumelor de bani convenite.

(6) Litigiile se soluţionează de către instanţele judecătoreşti, potrivit dreptului comun.” 
	30. Nemodificat 
	

	33. 
	ARTICOLUL 28 
Excepţii de la dreptul exclusiv al titularului de brevet de soi

(1) Drepturile titularului de brevet de soi, prevăzute la art. 27, nu se extind asupra următoarelor acte: 

a) folosirea soiului în scop personal şi în scopuri necomerciale; 

b) folosirea soiului în scopuri experimentale, precum şi în procesul de ameliorare, ca material iniţial pentru obţinerea altor soiuri. 

(2) Persoanele care folosesc soiul protejat în scopurile prevăzute la alin. (1) sunt obligate să furnizeze titularului de brevet de soi informaţiile cerute de către acesta. 


	31. Articolul 28 va avea următorul cuprins:

„Articolul 28

Excepţii de la drepturile titularului de brevet pentru soi
(1) Drepturile conferite titularului de brevetul pentru soi nu se extind asupra:

a) folosirii soiului în scop personal şi necomercial;

b) folosirii soiului în scop experimental, care include crearea de noi soiuri din materialul iniţial;

c) folosirii soiului pentru crearea, descoperirea şi dezvoltarea de alte soiuri;

d) actelor prevăzute la art.27 alin.(1) pentru alte soiuri care se încadrează la lit.c), cu excepţia cazului când prevederile art.27 alin.(3) sunt aplicabile sau dacă celălalt soi ori material aparţinând soiului sunt protejate printr-un drept de proprietate industrială echivalent;

e) actelor a căror interzicere ar încălca prevederile art.1 alin.(2).

(2) Persoanele care folosesc soiul protejat într-unul din scopurile prevăzute în alin.(1) sunt obligate să informeze titularul despre aceasta.

(3) Exploatarea soiului de către terţi în intervalul cuprins între decăderea din drepturi a titularului şi revalidarea brevetului nu constituie o încălcare a drepturilor prevăzute în art.27.” 
	31. Nemodificat 
	

	34. 
	_________
	32. După articolul 28 va fi introdus un articol nou, art. 281 cu următorul cuprins:

„Articolul 281
 Privilegiul fermierului

(1) Pentru stimularea producţiei agricole la speciile de plante prevăzute în anexa care face parte integrantă din prezenta lege, fermierii pot să exploateze, să înmulţească soiul pe terenul lor, să îl cultive, să obţină recolte pentru folosul propriu, fără a deţine o licenţă de la titular, cu excepţia soiurilor protejate care sunt hibrizi sau soiuri sintetice.

(2) Fermierii pot folosi sămânţa obţinută pentru semănatul sau prin procesatorii de sămânţă.

(3) În situaţia în care sămânţa se foloseşte prin procesatori, aceasta trebuie să rămână identică cu sămânţa din soiul protejat şi cu produsul recoltat.

(4) Fermierii sunt obligaţi să plătească titularului o remuneraţie echitabilă pentru folosirea seminţei din soiul protejat, mai scăzută decât preţul plătit pentru o licenţă de înmulţire a materialului de cea mai slabă calitate, folosită pentru certificarea oficială a soiului protejat.

(5) Titularul este îndreptăţit să ceară, în scris, informaţiile necesare în legătură cu sămânţa din soiul protejat, produsă de fermier.

(6) Fermierii şi procesatorii de sămânţă au obligaţia să furnizeze titularului, la cerere, informaţii în scris despre datele sale de identificare. 

(7) Procesatorii de seminţe sunt obligaţi, la cerere, să furnizeze titularului informaţii în scris despre cantitatea de sămânţă din soiul protejat, livrată pentru procesare, precum şi cantitatea de sămânţă obţinută după procesare, data şi locul prelucrării şi identitatea persoanei pentru care s-a făcut procesarea.

(8) Fermierii au obligaţia, la cerere, să furnizeze titularului informaţii în scris despre cantitatea de sămânţă utilizată şi, după caz, identitatea procesatorului de sămânţă.

(9) Titularul are obligaţia, la cerere, să furnizeze fermierilor informaţii în scris referitoare la preţul încasat pentru licenţa de producere de sămânţă, de categoria cea mai slabă, calificată pentru certificarea oficială, din soiul protejat în aceeaşi zonă.

(10) Titularul, în scopul monitorizării şi  respectării dispoziţiilor alin.(1) – (5), poate cere fermierilor şi procesatorilor de sămânţă dovezi în susţinerea informaţiilor prevăzute la alin.(6)-(8).”


	32. După articolul 28 se   introduce un articol nou, art. 281 cu următorul cuprins:

„Articolul 281
Titlul nemodificat 

Alin.(1) – Nemodificat 

Alin.(2) – Nemodificat 

Alin.(3) – Nemodificat 

Alin.(4) – Nemodificat 

Alin.(5) – Nemodificat 

Alin.(6) – Nemodificat 

Alin.(7) – Nemodificat 

Alin.(8) – Nemodificat 

Alin.(9) – Nemodificat 

Alin.(10) – Nemodificat 

Deputat UDMR – Atilla Kelemen 
	Pentru corectitudinea exprimării.


	35. 
	ARTICOLUL 29 
Epuizarea dreptului titularului de brevet de soi

Dreptul titularului de brevet de soi nu se extinde asupra actelor referitoare la materialul de înmulţire şi la materialul recoltat din soiul protejat sau dintr-un soi la care se referă art. 27 alin. (2) şi nici asupra celor referitoare la oricare parte de plantă din soiul protejat sau la oricare material derivat din acest soi care a fost vândut sau a fost comercializat de către titular ori cu consimţământul acestuia, decât dacă astfel de acte implică: 

a) înmulţirea soiului protejat; 

b) exportul de material din soiul protejat într-o ţară terţă care nu protejează soiurile de plante din genurile sau speciile cărora le aparţine soiul protejat, cu excepţia cazului când materialul exportat este destinat consumului alimentar. 
	33. Articolul 29  va avea următorul cuprins:

„Articolul 29

Epuizarea drepturilor titularului de brevet pentru soi
(1) Dreptul titularului de brevet pentru soi nu se extinde asupra actelor referitoare la materialul de înmulţire şi la materialul recoltat din soiul protejat sau dintr-un soi prevăzut la art.27 alin.(2), precum şi nici asupra celor referitoare la oricare parte de plantă din soiul protejat sau la oricare material derivat din acest soi, care a fost vândut sau a fost comercializat de către titular ori cu consimţământul acestuia, decât dacă astfel de acte implică:

a) înmulţirea soiului protejat, cu excepţia cazului când această înmulţire a fost făcută atunci când materialul a fost pus la dispoziţia terţilor pentru înmulţire;

b) exportul de material din soiul protejat într-o ţară terţă, care nu protejează soiurile  de plante din genurile şi speciile cărora le aparţine soiul protejat, cu excepţia cazului când materialul este destinat consumului alimentar.”


	33. Articolul 29  va avea următorul cuprins:

„Articolul 29

Titlul nemodificat 
„Dreptul titularului de brevet pentru soi nu se extinde asupra actelor referitoare la materialul de înmulţire şi la materialul recoltat din soiul protejat sau dintr-un soi prevăzut la art.27 alin.(2), precum şi nici asupra celor referitoare la oricare parte de plantă din soiul protejat sau la oricare material derivat din acest soi, care a fost vândut sau a fost comercializat de către titular, ori cu consimţământul acestuia, decât dacă astfel de acte implică:

Lit.a) – Nemodificată

Lit.b) – Nemodificată

Deputat UDMR – Atilla Kelemen 
	Pentru respectarea normelor de tehnică legislativă.

	36. 
	CAPITOLUL VII 
Încetarea efectelor brevetului de soi


	Nemodificat 
	Denumirea capitolului VII va avea următorul cuprins:

„CAPITOLUL VII

Încetarea efectelelor brevetului pentru soi”
Comisia pentru industrii şi servicii 
	Pentru uniformitatea denumirilor.

	37. 
	ARTICOLUL 30 
Anularea brevetului de soi

(1) Persoana interesată poate solicita Oficiului de Stat pentru Invenţii şi Mărci, oricând pe durata protecţiei soiului, anularea brevetului de soi. 

(2) Comisia de reexaminare va anula brevetul de soi, dacă constată una dintre situaţiile următoare: 

a) soiul nu era nou, în sensul art. 6, sau distinct, în sensul art. 7, la data depunerii cererii sau, dacă este cazul, la data invocării priorităţii; 

b) acordarea brevetului de soi s-a bazat pe experimentările desfăşurate, pe informaţiile şi pe documentele furnizate de ameliorator şi soiul nu a fost omogen potrivit art. 8, sau stabilit conform art. 9, la data acordării brevetului de soi; 

c) persoana căreia i s-a eliberat brevetul de soi nu era îndreptăţită la aceasta, cu excepţia cazului când a avut loc o transmitere a dreptului către persoana îndreptăţită. 

(3) Hotărârea comisiei de reexaminare se comunică părţilor în termen de 15 zile de la pronunţare şi poate fi supusă căilor de atac prevăzute la art. 38. 

(4) Hotărârea de anulare a brevetului de soi, rămasă definitivă, se înscrie în Registrul Naţional al Brevetelor de Soiuri Protejate şi se publică în Buletinul Oficial pentru Proprietate Industrială, secţiunea Soiuri protejate prin brevete. 

(5) Hotărârea de anulare a brevetului de soi produce efecte de la data depunerii la Oficiul de Stat pentru Invenţii şi Mărci a cererii de brevet de soi. 
	34. Articolul 30 va avea următorul cuprins:

„Articolul 30

 Anularea brevetului pentru soi
(1) Oficiul declară brevetul pentru soi nul dacă constată una din următoarele situaţii:

a) soiul nu era nou, în sensul art.6, sau distinct, în sensul art.7, la data depunerii cererii sau la data revendicării priorităţii, după caz;

b) acordarea brevetului pentru soi s-a bazat esenţial pe informaţii şi documente furnizate de ameliorator, soiul nu a fost uniform, în sensul art.8, sau stabil, în sensul art.9, la data acordării drepturilor;

c) persoana căreia i s-a acordat brevetul pentru soi nu era îndreptăţită, cu excepţia cazului când a avut loc o transmitere a drepturilor către persoana îndreptăţită.

(2) Hotărârile Oficiului se comunică părţilor în termen de 15 zile de la pronunţare şi pot fi supuse căilor de atac, prevăzut la art.38.

(3) Hotărârea de anulare a brevetului pentru soi, rămasă definitivă şi irevocabilă, se publică în Buletinul Oficial şi anularea se operează în Registrul naţional al brevetelor de soiuri protejate.”

	34. Nemodificat 
	

	38. 
	ARTICOLUL 31 
Decăderea din drepturi a titularului de brevet de soi

(1) Oficiul de Stat pentru Invenţii şi Mărci decade titularul de brevet de soi din drepturile decurgând din acesta, atunci când constată una dintre următoarele situaţii: 

a) titularul de brevet de soi nu îşi îndeplineşte obligaţia de menţinere a soiului protejat, prevăzută la art. 33 alin. (1); 

b) titularul de brevet de soi nu dă curs cererii Oficiului de Stat pentru Invenţii şi Mărci sau a autorităţii naţionale de a furniza informaţii sau material, în scopul verificării soiului protejat pe parcursul perioadei de valabilitate a brevetului de soi; 

c) titularul de brevet de soi nu propune, în termenul acordat, o denumire adecvată pentru soi, atunci când Oficiul de Stat pentru Invenţii şi Mărci solicită schimbarea denumirii soiului, deoarece aceasta nu mai satisface condiţiile prevăzute la art. 15; 

d) titularul de brevet de soi nu plăteşte taxele de menţinere în vigoare a brevetului de soi. 

(2) Oficiul de Stat pentru Invenţii şi Mărci nu va proceda la decăderea titularului de brevet de soi din drepturi înainte de a-i notifica neîndeplinirea uneia dintre obligaţiile prevăzute la alin. (1) lit. a)-c). Decăderea titularului de brevet de soi din drepturi se publică în Buletinul Oficial de Proprietate Industrială şi produce efecte de la data înscrierii în Registrul Naţional al Brevetelor de Soiuri Protejate. 

(3) Titularul de brevet de soi poate cere la Oficiul de Stat pentru Invenţii şi Mărci revalidarea brevetului de soi pentru motive justificate, în termen de 6 luni de la data publicării decăderii. 

(4) Hotărârea comisiei de reexaminare privind cererea de revalidare a brevetului de soi se comunică părţilor în termen de 15 zile de la pronunţare şi poate fi supusă căilor de atac prevăzute la art. 38. Revalidarea brevetului se publică în Buletinul Oficial de Proprietate Industrială. 

(5) Nu constituie o încălcare a drepturilor prevăzute la art. 25 şi 27 exploatarea soiului de către terţi în intervalul cuprins între decăderea din drepturi a titularului de brevet de soi şi revalidarea brevetului. 
	35. Articolul 31 va avea următorul cuprins:

„Articolul 31

 Decăderea din drepturi a titularului de brevet pentru soi
(1) Oficiul decade titularul de brevet pentru soi din drepturile decurgând din acesta, atunci când constată una din următoarele situaţii:

a) titularul brevetului pentru soi nu îndeplineşte obligaţia de menţinere a soiului protejat, prevăzută la art.33 alin.(1);

b) titularul brevetului pentru soi nu dă curs cererii Oficiului sau autorităţii naţionale de a furniza informaţii sau material, în scopul verificării existenţei soiului protejat pe parcursul perioadei de valabilitate a brevetului pentru soi;

c) titularul de brevet pentru soi nu propune în termenul acordat o denumire adecvată pentru soi, atunci când Oficiul solicită schimbarea denumirii soiului, deoarece aceasta nu mai satisface condiţiile prevăzute la art.15;

d) titularul de brevet pentru soi nu plăteşte taxele de menţinere în vigoare a brevetului pentru soi.

(2) Oficiul nu va proceda la decăderea titularului din drepturi înainte de a-i notifica neîndeplinirea uneia dintre obligaţiile prevăzute la alin.(1). Decăderea din drepturi a titularului de brevet pentru soi se publică în Buletinul Oficial şi produce efecte de la data înscrierii în Registrul naţional al brevetelor de soiuri protejate.

(3) Titularul de brevet pentru soi poate cere la Oficiu revalidarea brevetului de soi pentru motive justificate, în termen de 6 luni de la data publicării decăderii.

(4) Hotărârea privind cererea de revalidare a brevetului pentru soi se comunică părţilor, în termen de 15 zile de la pronunţare, şi poate fi supusă căilor de atac prevăzute la art.38. Revalidarea se publică în Buletinul Oficial.”


	35. Nemodificat 
	

	39. 
	ARTICOLUL 32 
Renunţarea la brevetul de soi

(1) Titularul de brevet de soi poate renunţa oricând, pe durata protecţiei soiului, la brevetul de soi, pe baza unei declaraţii scrise, depusă la Oficiul de Stat pentru Invenţii şi Mărci. 

(2) Titularul brevetului de soi este obligat să comunice amelioratorului intenţia sa de renunţare. La cererea amelioratorului, titularul este obligat să-i transmită acestuia dreptul asupra brevetului înainte de depunerea declaraţiei scrise de renunţare. 

(3) Renunţarea la brevetul de soi produce efecte de la data înregistrării ei la Oficiul de Stat pentru Invenţii şi Mărci. Renunţarea se înscrie în Registrul Naţional al Brevetelor de Soiuri Protejate şi se publică în Buletinul Oficial de Proprietate Industrială. 

(4) Dacă brevetul de soi a făcut obiectul unui contract de licenţă, renunţarea este posibilă numai cu acordul beneficiarului licenţei. 
	36. Articolul 32  va avea următorul cuprins:


„Articolul 32

 Renunţarea la brevetul pentru soi
(1) Titularul brevetului pentru soi poate renunţa oricând pe durata protecţiei soiului la brevetul pentru soi, pe baza unei declaraţii scrise transmise la Oficiu.

(2) Renunţarea la brevetul pentru soi produce efecte de la data transmiterii cererii la Oficiu.

(3) Renunţarea se înscrie în Registrul naţional al brevetelor de soiuri protejate şi produce efecte pentru terţi de la data publicării în Buletinul Oficial.

(4) Dacă brevetul pentru soi a făcut obiectul unui contract de licenţă, renunţarea este posibilă numai cu acordul licenţiatului.”
	36. Nemodificat 
	

	40. 
	ARTICOLUL 33 
Menţinerea soiului protejat

(1) Titularul de brevet de soi este obligat ca, pe toată durata de valabilitate a brevetului de soi, să menţină soiul, astfel încât acesta să-şi păstreze toate caracterele prezentate în descrierea oficială la data eliberării brevetului de soi. 

(2) Pentru verificarea distinctivităţii, omogenităţii şi a stabilităţii noului soi, autoritatea naţională poate cere titularului de brevet de soi să furnizeze seminţe, material de înmulţire, documente sau orice alte informaţii necesare verificării. 

(3) Oficiul de Stat pentru Invenţii şi Mărci poate cere titularului de brevet de soi, pe toată durata de valabilitate a brevetului, informaţii şi documente din care să rezulte existenţa soiului şi menţinerea caracteristicilor acestuia. 

(4) Dacă nu dă curs cererii adresate de Oficiul de Stat pentru Invenţii şi Mărci, titularul de brevet de soi este decăzut din drepturile conferite de brevetul de soi, conform art. 31 alin. (1) lit. a). 
	37. Articolul 33  va avea următorul cuprins:

„Articolul 33

 Menţinerea soiului protejat
(1) Titularul de brevet pentru soi este obligat ca, pe toată durata de valabilitate a brevetului pentru soi, să menţină soiul, astfel încât acesta să-şi păstreze toate caracterele prezentate în descrierea oficială, la data acordării brevetului pentru soi.

(2) Pentru verificarea distinctivităţii, uniformităţii şi stabilităţii noului soi, autoritatea naţională poate cere titularului de brevet pentru soi, să furnizeze seminţe, material de înmulţire, documente sau orice alte informaţii necesare verificării.

(3) Oficiul poate cere titularului de brevet pentru soi pe toată durata de valabilitate a brevetului, informaţii şi documente din care să rezulte existenţa soiului şi menţinerea caracteristicilor acestuia.

(4) Dacă titularul de brevet pentru soi nu dă curs cererii adresată de Oficiu, titularul de brevet este decăzut din drepturile conferite de brevetul pentru  soi, potrivit prevederilor art.31 alin.(1) lit.a).”
	37. Nemodificat 
	

	41. 
	ARTICOLUL 34 
Transmiterea drepturilor asupra soiului

(1) Dreptul la eliberarea brevetului de soi, dreptul asupra brevetului de soi, drepturile ce decurg din înregistrarea cererii de brevet de soi la Oficiul de Stat pentru Invenţii şi Mărci, precum şi drepturile născute din brevetul de soi pot fi transmise altor persoane fizice sau juridice. 

(2) Transmiterea drepturilor se efectuează printr-un contract de cesiune, printr-un contract de licenţă sau prin succesiune legală ori testamentară. 

(3) Drepturile asupra unui nou soi se transmit şi în cazul urmăririi silite a titularului de brevet de soi, în condiţiile legii. 

(4) Transmiterea drepturilor nu afectează drepturile dobândite de terţi înainte de data transmiterii. 

(5) Cesiunea sau licenţa exclusivă se înscrie, după caz, în Registrul Naţional al Cererilor de Brevete de Soiuri sau în Registrul Naţional al Brevetelor de Soiuri Protejate şi devine opozabilă terţilor de la data înscrierii. 
	38. Articolul 34 va avea următorul cuprins:

„Articolul 34 

Transmiterea drepturilor asupra soiului
(1) Dreptul la acordarea unui brevet pentru soi, dreptul la brevetul pentru soi, precum şi drepturile ce decurg din brevetul pentru soi pot fi transmise altor persoane fizice sau juridice.

(2) Transmiterea drepturilor se poate face prin cesiune, licenţă exclusivă sau neexclusivă ori prin succesiune legală sau testamentară.

(3) Dacă o altă persoană decât cea care figurează în brevet este îndreptăţită la acordarea brevetului pentru soi, Oficiul eliberează brevetul pentru soi persoanei îndreptăţite şi publică schimbarea în Buletinul Oficial.

(4) Dacă brevetul pentru soi aparţine mai multor persoane, partea ce îi revine unuia dintre aceştia poate fi transmisă unor terţi, dacă li se notifică acest lucru în scris, iar aceştia nu răspund în interval de o lună.

(5) Transmiterea de drepturi intră în vigoare la data încheierii.

(6) Transmiterea drepturilor nu afectează drepturile dobândite de către terţi înaintea datei de transmitere.

(7) Transmiterea de drepturi se înscrie, după caz, în Registrul naţional al cererilor de brevete pentru soiuri sau în Registrul naţional al soiurilor protejate, se publică în Buletinul Oficial şi devine opozabil terţilor de la această dată.

(8) O transmitere care încă nu a fost înscrisă în Registru poate totuşi să fie invocată împotriva terţilor care au dobândit drepturi după data de transmitere, dacă, la data la care au dobândit aceste drepturi, cunoşteau că s-a făcut transmiterea.”
	38. Nemodificat 
	

	42. 
	ARTICOLUL 35 
Contractul de cesiune

Soiul pentru care s-a depus cerere de brevet sau pentru care s-a acordat un brevet poate constitui obiectul unui contract de cesiune. 
	39. Articolul 35 se abrogă.


	39. Nemodificat 
	

	43. 
	ARTICOLUL 36 
Contractul de licenţă
(1) Un soi pentru care s-a eliberat un brevet poate constitui obiectul unui contract de licenţă. 

(2) În cazul licenţei exclusive, licenţiatul beneficiază de dreptul exclusiv de exploatare a noului soi, în limitele prevăzute în contractul de licenţă. 

(3) Atunci când se acordă licenţă neexclusivă, titularul de brevet de soi îşi păstrează dreptul de a acorda licenţă şi altor persoane. Licenţiatul nu are dreptul să acorde terţilor un drept de exploatare a soiului pentru care a primit licenţă. 

(4) Titularul de brevet de soi poate publica în Buletinul Oficial de Proprietate Industrială oferta sa de a acorda o licenţă de exploatare a soiului protejat. 

(5) Oficiul de Stat pentru Invenţii şi Mărci va înregistra contractul de licenţă exclusivă în Registrul Naţional al Brevetelor de Soiuri Protejate şi îl va publica în Buletinul Oficial de Proprietate Industrială. La solicitarea persoanei interesate, se pot înregistra şi celelalte contracte de licenţă. 
	40. Articolul 36 va avea următorul cuprins:

„Articolul 36 

Contractul de licenţă
(1) Dacă se acordă o licenţă exclusivă, licenţiatul beneficiază de dreptul exclusiv de exploatare a noului soi, în limitele prevăzute în contractul de licenţă.

(2) Dacă se acordă o licenţă neexclusivă, titularul îşi păstrează dreptul de a acorda licenţă şi altor persoane, şi licenţiatul nu poate să transmită terţilor dreptul de exploatare primit.

(3) Titularul de brevet pentru soi poate solicita la Oficiu publicarea ofertei de licenţă în Buletinul Oficial.

(4) Oficiul va înregistra contractul de licenţă în Registrul naţional al brevetelor de soiuri protejate şi îl va publica în Buletinul Oficial.

(5) La solicitarea persoanei interesate, Oficiul poate înregistra şi alte transmiteri de drepturi asupra soiului protejat, cu plata taxei legale.”


	40. Nemodificat 
	

	44. 
	ARTICOLUL 37 
Licenţa obligatorie

(1) La cererea oricărei persoane interesate, Oficiul de Stat pentru Invenţii şi Mărci poate acorda o licenţă obligatorie la expirarea unui termen de 5 ani de la data eliberării brevetului de soi, dacă: 

a) titularul de brevet de soi nu exploatează soiul protejat sau nu îşi poate justifica inacţiunea; 

b) soiul protejat prezintă un interes public. 

(2) Licenţa obligatorie este neexclusivă şi este acordată în condiţii determinate în ceea ce priveşte durata, exploatarea soiului şi nivelul drepturilor băneşti cuvenite titularului de brevet de soi. 

(3) Licenţa obligatorie conferă beneficiarului acesteia dreptul de a primi de la titularul de brevet de soi materialul de înmulţire original. 

(4) Acordarea unei licenţe obligatorii nu împiedică titularul de brevet de soi să exploateze soiul sau să acorde licenţe de exploatare unor terţi.
(5) Licenţa obligatorie se acordă de către Oficiul de Stat pentru Invenţii şi Mărci prin comisia de reexaminare, din a cărei componenţă vor face parte şi reprezentanţi ai Ministerului Agriculturii şi Alimentaţiei. 

(6) În cazul constatării neîndeplinirii de către beneficiarul licenţei a obligaţiei de exploatare a soiului, în condiţiile stabilite, licenţa obligatorie poate fi retrasă, la cererea titularului de brevet de soi, de către Oficiul de Stat pentru Invenţii şi Mărci, prin comisia prevăzută la alin. (5). 

(7) Hotărârile comisiei de reexaminare privind acordarea sau retragerea licenţei obligatorii se comunică părţilor în termen de 15 zile de la pronunţare şi sunt supuse căilor de atac prevăzute la art. 38. 

(8) Oficiul de Stat pentru Invenţii şi Mărci înregistrează licenţa obligatorie în Registrul Naţional al Brevetelor de Soiuri Protejate şi o publică în Buletinul Oficial de Proprietate Industrială. 
	41. „Articolul 37  va avea următorul cuprins:

„Articolul 37 

 Licenţa obligatorie

(1) Pentru motive de interes public, la cererea unei părţi interesate se  poate acorda o licenţă obligatorie, neexclusivă, de către Ministerul Agriculturii, Pădurilor şi Dezvoltării Rurale.

(2) În situaţia acordării licenţei obligatorii, se vor preciza activităţile permise şi condiţiile rezonabile.

(3) Condiţiile rezonabile vor lua în considerare interesele titularului brevetului pentru soi, care ar putea fi afectate de acordarea licenţei obligatorii. 

(4) Licenţa obligatorie se acordă pe o perioadă limitată în timp, cu plata unei remuneraţii către titular care, la rândul său, va îndeplini anumite obligaţii necesare exploatării licenţei obligatorii.

(5) Acordarea licenţei obligatorii nu împiedică titularul să-şi exploateze soiul sau să acorde alte licenţe neexclusive terţilor.

(6) La expirarea fiecărui an calendaristic de licenţă obligatorie sau oricând în timpul duratei de exploatare acordate, părţile implicate pot cere modificarea condiţiilor de exploatare a licenţei obligatorii.

(7) În cazul unui soi esenţial derivat, dacă titularul soiului iniţial refuză să acorde o licenţă de exploatare a soiului derivat, o licenţă obligatorie neexclusivă  poate fi acordată în temeiul unei hotărâri judecătoreşti definitive.

(8) Dacă titularul unei invenţii biotehnologice solicită acordarea unei licenţe obligatorii neexclusive pentru folosirea unui soi protejat, Ministerul Agriculturii, Pădurilor şi Dezvoltării Rurale poate acorda o licenţă obligatorie neexclusivă, cu condiţia plăţii unei remuneraţii rezonabile titularului soiului protejat, în următoarele situaţii:

a) titularul invenţiei a cerut titularului brevetului pentru soi o licenţă pe bază contractuală şi nu a obţinut-o, sau

b) invenţia constituie un progres tehnic semnificativ, de un interes economic deosebit 

(9) Dacă titularul unui brevet pentru soi solicită acordarea unei licenţe pentru folosirea  unei invenţii biotehnologice protejate printr-un brevet de invenţie, Tribunalul Bucureşti, potrivit Legii nr.64/1991 privind brevetele de invenţie, republicată, cu modificările ulterioare, poate acorda o licenţă obligatorie  neexclusivă, cu plata către titular a unei redevenţe rezonabile.

(10) La solicitarea motivată, prezentată de persoana interesată, Ministerul Agriculturii, Pădurilor şi Dezvoltării Rurale sau, după caz,  Tribunalul Bucureşti, poate retrage licenţa obligatorie, atunci când circumstanţele care au condus la acordarea acesteia au încetat să mai existe, cu condiţia ca interesele legitime ale persoanei care a dobândit-o să fie protejate într-o manieră corespunzătoare. Licenţa nu va fi retrasă dacă circumstanţele care au determinat acordarea acesteia riscă să se producă din nou.

(11) Hotărârile privind acordarea utilizării unei licenţe obligatorii, precum şi cele privind remuneraţia prevăzută în raport cu utilizarea acesteia pot fi atacate la Curtea de Apel Bucureşti, în termen de 15 zile de la comunicare.

(12) Hotărârile judecătoreşti definitive şi irevocabile privind acordarea sau, după caz, retragerea licenţei obligatorii se comunică de persoana interesată la Oficiu, care le înregistrează în Registrul naţional al brevetelor pentru soiuri şi publică menţiunea acestor hotărâri în Buletinul Oficial, în termen de o lună de la comunicare.”
	41. Nemodificat 
	

	45. 
	ARTICOLUL 38 
Căile de atac împotriva hotărârilor Oficiului de Stat pentru Invenţii şi Mărci

(1) Hotărârile Oficiului de Stat pentru Invenţii şi Mărci pot fi contestate la oficiu de către persoanele interesate în termen de 3 luni de la comunicare. 

(2) Contestaţia sau, după caz, cererea de revocare sau de anulare a brevetului de soi va fi examinată, în termen de 3 luni de la înregistrarea acesteia, de către comisia de reexaminare. Componenţa acestei comisii va fi alta decât cea a comisiei de examinare şi va fi formată din reprezentanţi ai Ministerului Agriculturii şi Alimentaţiei şi ai Oficiului de Stat pentru Invenţii şi Mărci. 

(3) Hotărârea comisiei de reexaminare se comunică părţilor în termen de 15 zile de la pronunţare şi poate fi atacată la Tribunalul Municipiului Bucureşti în termen de 30 de zile de la comunicare. 

(4) Decizia Tribunalului Municipiului Bucureşti poate fi atacată cu recurs la Curtea de Apel Bucureşti în termen de 15 zile de la comunicare. 

(5) La cererea instanţei judecătoreşti, Oficiul de Stat pentru Invenţii şi Mărci este obligat să înainteze acesteia actele, documentele şi informaţiile necesare judecării cauzei cu care a fost învestită. 
	42. Articolul 38  va avea următorul cuprins:

„Articolul 38

 Căile de atac împotriva hotărârilor Oficiului
(1) Hotărârile luate de Oficiu pot fi contestate de către persoanele interesate. Cererea va fi depusă la Oficiu în interval de 2 luni de la comunicarea hotărârii, iar motivele contestării, în interval de până la 4 luni.

(2) Contestaţia sau, după caz, cererea de revocare sau de anulare a brevetului pentru soi va fi examinată de către comisia de reexaminare în termen de 3 luni de la depunere, dacă dovezile permit soluţionarea cauzei în acest termen. Componenţa acestei comisii va fi alta decât a celei de examinare şi va fi alcătuită din reprezentanţi ai Ministerului Agriculturii, Pădurilor şi Dezvoltării Rurale şi ai Oficiului.

(3) Hotărârile comisiei se comunică părţilor în termen de 15 zile de la pronunţare şi pot fi atacate cu apel la Tribunalul Bucureşti, în termen de 30 de zile de la comunicare.

(4) Hotărârea Tribunalului Bucureşti poate fi atacată cu recurs la Curtea de Apel Bucureşti, în termen de 15 zile de la comunicare.

(5) La cererea instanţei judecătoreşti, Oficiul este obligat să transmită documentele şi informaţiile necesare judecării cauzei cu care a fost învestită.”
	42. Nemodificat 
	

	46. 
	ARTICOLUL 40
Infracţiunile de contrafacere şi divulgare

(1) Constituie infracţiune de contrafacere, în sensul prezentei legi, efectuarea, fără autorizaţia titularului brevetului de soi, a oricărui act prevăzut la art. 27, precum şi a oricărui act din cele prevăzute mai jos: 

a) folosirea pentru materialul de înmulţire, produs şi vândut, a unei alte denumiri decât denumirea înregistrată a noului soi; 

b) folosirea denumirii înregistrate a unui nou soi pentru materialul de înmulţire, produs şi vândut, care nu aparţine acestui soi; 

c) atribuirea pentru materialul de înmulţire, produs şi vândut, a unei denumiri foarte apropiate de cea a soiului protejat, astfel încât să poată produce confuzii; 

d) vânzarea de material de înmulţire, cu menţiunea falsă că aparţine soiului pentru care s-a acordat brevet de soi, inducând astfel în eroare cumpărătorul; 

e) falsul la înscrierea unui soi în Registrul Naţional al Brevetelor de Soiuri Protejate; 

f) întocmirea de rapoarte false, precum şi falsificarea documentaţiilor cerute de prezenta lege; 

g) furnizarea de documente care conţin informaţii false. 

(2) Faptele prevăzute la alin. (1) se pedepsesc cu închisoare de la 3 luni la 3 ani sau cu amendă de la 3 milioane lei la 15 milioane lei, cuantumul acesteia fiind reactualizat prin hotărâre a Guvernului, în funcţie de rata inflaţiei. Tentativa se pedepseşte. 

(3) Divulgarea de date şi informaţii reprezentând un secret comercial referitor la un nou soi pentru care s-a depus o cerere de acordare a unui brevet de soi se pedepseşte conform legii penale. Tentativa se pedepseşte. 

(4) Dacă vreuna dintre infracţiunile prevăzute la alin. (1) şi (3) este săvârşită de un funcţionar în exerciţiul atribuţiilor de serviciu, pedeapsa este închisoarea de la 6 luni la 5 ani. 

 Alineatul (5) a fost abrogat prin Ordonanţa de urgenţă a Guvernului nr. 190/2005 pentru realizarea unor măsuri necesare în procesul de integrare europeană, publicată în Monitorul Oficial al României, Partea I, nr.1179 din 28 decembrie 2005.
(6) Pentru prejudiciile cauzate titularului de brevet de soi acesta are dreptul la despăgubiri potrivit dreptului comun, iar produsele contrafăcute pot fi confiscate potrivit legii penale. 
	43. Articolul 40 va avea următorul cuprins:

„Articolul 40

 Infracţiuni de contrafacere şi divulgare

(1) Constituie infracţiune de contrafacere efectuarea fără autorizaţia titularului brevetului pentru soi şi cu intenţie a oricărui act prevăzut la art.27 alin.(1).

(2) De asemenea constituie infracţiune săvârşirea cu intenţie a următoarelor fapte:

a) folosirea pentru materialul de înmulţire, produs şi vândut, a unei alte denumiri decât cea înregistrată; 

b) folosirea denumirii înregistrate a unui nou soi pentru materialul de înmulţire, produs şi vândut, care nu aparţine acestui soi;

c) atribuirea, pentru materialul de înmulţire produs şi vândut, a unei denumiri foarte apropiate de cea a soiului protejat, astfel încât să poată produce confuzii;

d) vânzarea de material de înmulţire cu menţiunea falsă că aparţine soiului pentru care s-a acordat brevet pentru soi, inducând, astfel, în eroare cumpărătorul;

e) falsul la înscrierea unui soi în Registrul naţional al brevetelor de soiuri protejate;

f) întocmirea de rapoarte false, precum şi  falsificarea documentelor cerute de prezenta lege;

g) furnizarea de documente care conţin informaţii false.

(3) Faptele prevăzute la alin.(1) şi (2) se pedepsesc cu închisoare de la 3 luni la 2 ani sau cu amendă de la 10.000 lei   la 30.000 lei. Tentativa se pedepseşte. 

(4) Divulgarea de date sau informaţii, reprezentând un secret comercial, referitor la un nou soi pentru care s-a depus o cerere de acordare a unui brevet pentru soi se pedepseşte cu închisoare de la 6 luni la 2 ani sau cu amendă de la 10.000 lei  la 30.000 lei. Tentativa se pedepseşte.

(5) În situaţia în care infracţiunile prevăzute la alin.(1), (2) şi (4) este săvârşită de un funcţionar, în exerciţiul atribuţiilor de serviciu, pedeapsa este închisoarea de la 6 luni la 5 ani. Acţiunea penală se pune în mişcare la plângerea prealabilă a părţii vătămate.

(6) Pentru prejudiciile cauzate titularului de brevet, acesta are dreptul la despăgubiri, potrivit prevederilor dreptului comun, şi poate solicita instanţei judecătoreşti să dispună măsura de confiscare sau, după caz, distrugerea produselor contrafăcute.
	43. Nemodificat 
	

	47. 
	ARTICOLUL 41
Acţiunea în contrafacere

(1) O acţiune în contrafacere poate fi pornită de titular numai după publicarea cererii de brevet de soi. 

(2) Când o licenţă a fost acordată şi dacă în contract nu se prevede altfel, beneficiarul licenţei nu poate introduce în justiţie o acţiune în contrafacere fără consimţământul titularului brevetului de soi. 

(3) Deţinătorul unei licenţe exclusive poate introduce o acţiune în contrafacere, dacă l-a înştiinţat pe titularul brevetului de soi şi dacă acesta nu a acţionat în termenul solicitat de licenţiat. 

(4) Când o acţiune în contrafacere a fost pornită de către titularul brevetului de soi, oricare dintre licenţiaţi poate să intervină pentru a solicita repararea prejudiciului cauzat ca urmare a contrafacerii săvârşite. 
	44. Articolul 41  va avea următorul cuprins:

„Articolul 41 

 Acţiunea în contrafacere

(1) O acţiune în contrafacere poate fi pornită numai după publicarea acordării brevetului pentru soi.

(2) Dacă a fost acordată o licenţă şi nu sunt alte prevederi în contract, licenţiatul poate introduce o acţiune în contrafacere doar cu consimţământul titularului de brevet pentru soi.

(3) Deţinătorul unei licenţe exclusive poate introduce o acţiune în contrafacere, dacă l-a înştiinţat pe titularul brevetului pentru soi şi acesta nu a acţionat în termenul solicitat de licenţiat.

(4) Când o acţiune în contrafacere a fost pornită de către titularul brevetului pentru soi, licenţiatul se poate constitui parte civilă pentru repararea prejudiciului.”


	44. Nemodificat 
	

	48. 
	CAPITOLUL XI 
Măsuri asiguratorii, probe şi taxe

	Nemodificat 
	Denumirea capitolului XI va avea următorul cuprins:

„CAPITOLUL XI 
Măsuri asiguratorii şi probe” 

Comisia pentru industrii şi servicii
	Pentru uniformizarea denumirilor.

	49. 
	ARTICOLUL 42 
Măsuri asiguratorii, probe
(1) Titularul brevetului unui nou soi poate solicita instanţei judecătoreşti: 

a) ordonarea unor măsuri asiguratorii, atunci când există un risc de încălcare a drepturilor decurgând din brevetul de soi şi dacă această încălcare riscă să cauzeze un prejudiciu ireparabil şi dacă există un risc de distrugere a elementelor de probă; 

b) ordonarea, imediat după urmărire, a unor măsuri privind încetarea faptelor de încălcare a drepturilor decurgând din brevetul de soi, săvârşite de o terţă persoană cu ocazia introducerii în circuitul comercial a unor mărfuri importate, care implică o atingere a acestor drepturi; 

c) ordonarea măsurii confiscării sau a distrugerii materialului de înmulţire prevăzut la art. 40 alin. (1) lit. b)-d). 

(2) Instanţa va putea dispune autorului încălcării drepturilor decurgând din brevetul de soi să informeze titularul asupra identităţii terţilor care au participat la producerea şi distribuirea materialelor de înmulţire prevăzute la art. 40 alin. (1) lit. b)-d). 

(3) Pentru ordonarea măsurilor prevăzute la alin. (1) sunt aplicabile dispoziţiile art. 581 şi 582 din Codul de procedură civilă. 

(4) Când ordonă măsuri asiguratorii, instanţa poate obliga reclamantul la plata unei cauţiuni, în suma stabilită de aceasta. 

(5) Instanţa va putea cere reclamantului să furnizeze orice elemente probatorii de care dispune, pentru a dovedi că este deţinătorul dreptului care a fost încălcat ori a cărui încălcare este inevitabilă. 

(6) În cazurile în care mijloacele de probă în susţinerea pretenţiilor reclamantului se află sub controlul pârâtului, instanţa va putea ordona ca probele să fie produse de către pârât, sub condiţia garantării confidenţialităţii informaţiilor, potrivit legii. 

(7) Instanţa va putea ordona reclamantului să plătească toate daunele cauzate pârâtului, ca urmare a unei exercitări abuzive a drepturilor procedurale cu privire la un nou soi. 
	45. La articolul 42   va avea următorul cuprins:

„Articolul 42 

 Măsuri asigurătorii, probe
(1) Titularul brevetului unui soi poate solicita instanţei judecătoreşti:

a) ordonarea unor măsuri asigurătorii, atunci când există un risc de încălcare a drepturilor decurgând din brevetul pentru soi şi dacă această încălcare riscă să cauzeze un prejudiciu ireparabil şi există un risc de distrugere a elementelor de probă;

b) ordonarea, imediat după urmărire, a unor măsuri privind încetarea faptelor de încălcare a drepturilor decurgând din brevetul pentru soi, săvârşite de o terţă persoană cu ocazia introducerii în circuitul comercial a unor mărfuri importante, care implică o atingere a acestor drepturi;

c) ordonarea măsurii confiscării sau distrugerii materialului de înmulţire, prevăzut la art.40 alin.(2). 

(2) Instanţa va putea dispune autorului încălcării drepturilor decurgând din brevetul pentru soi să informeze titularul asupra identităţii terţilor care au participat la producerea şi distribuirea materialelor de înmulţire, prevăzute la art.40 alin.(2). 

(3) Pentru ordonarea măsurilor prevăzute la alin.(1), sunt aplicabile dispoziţiile Codului de procedură civilă.”

Nemodificat 

	45. La articolul 42  alineatele (1), (2) şi (3) vor avea următorul cuprins:

Titlul nemodificat 

 Alin.(1) – Nemodificat 
Alin.(2) – Nemodificat 

 Alin.(3) – Nemodificat 

Deputat UDMR – Atilla Kelemen 
	Pentru corectitudinea redactării.

	50. 
	ARTICOLUL 43 

Taxe 

a fost abrogat prin Legea nr. 381/2005 pentru modificarea şi completarea Ordonanţei Guvernului nr. 41/1998 privind taxele în domeniul protecţiei proprietăţii industriale şi regimul de utilizare a cestora, publicată în Monitorul Oficial al României, Partea I, nr.6 din 4 ianuarie 2006.
 
	46. Articolul 43 se abrogă


	46. – Se elimină. 

Deputat UDMR – Atilla Kelemen
Comisia pentru industrii şi servicii
	A fost abrogat de Legea nr.381/2005.

	51. 
	ARTICOLUL 44 
Competenţe

(1) Competenţele pentru punerea în aplicare a prezentei legi aparţin Oficiului de Stat pentru Invenţii şi Mărci şi Ministerului Agriculturii şi Alimentaţiei. 

(2) Oficiul de Stat pentru Invenţii şi Mărci, ca organ de specialitate în subordinea Guvernului şi unică autoritate pe teritoriul României pentru acordarea protecţiei în domeniul proprietăţii industriale, acordă brevete de soi pentru noile soiuri, în conformitate cu prezenta lege şi cu respectarea convenţiilor internaţionale la care România este parte, şi are următoarele atribuţii: 

a) înregistrează, publică şi examinează cererile de acordare a brevetelor de soi pentru noile soiuri; 

b) organizează şi ţine Registrul Naţional al Cererilor de Brevete de Soiuri şi Registrul Naţional al Brevetelor de Soiuri Protejate; 

c) editează periodic Buletinul Oficial de Proprietate Industrială - secţiunea Soiuri protejate prin brevete, care conţine informaţii cu privire la cererile de brevet de soi, la denumirea de noi soiuri şi propunerile de denumiri, precum şi la noile soiuri pentru care s-au acordat brevete; 

d) asigură schimbul de publicaţii cu administraţiile naţionale similare străine şi cu organismele şi organizaţiile internaţionale de profil; 

e) stabileşte, împreună cu Ministerul Agriculturii şi Alimentaţiei, caracteristicile cuprinse în chestionarul tehnic, în conformitate cu normele internaţionale privind protecţia noilor soiuri; 

f) atestă reprezentanţii autorizaţi pentru procedurile privind protecţia noilor soiuri în faţa Oficiului de Stat pentru Invenţii şi Mărci. 

(3) Ministerul Agriculturii şi Alimentaţiei, în exercitarea atribuţiilor sale: 

a) decide, din punct de vedere tehnic, asupra metodologiei de testare a noilor soiuri; 

b) cooperează cu Oficiul de Stat pentru Invenţii şi Mărci, cu asociaţiile amelioratorilor, ale titularilor de brevete de soi, cu asociaţia producătorilor de seminţe şi de material de înmulţire, cu Academia de Ştiinţe Agricole şi Silvice 

"Gheorghe Ionescu Şiseşti", cu institutele şi staţiunile de cercetare de profil, în vederea stabilirii caracteristicilor legate de protecţia noilor soiuri; 

c) desemnează reprezentanţii Ministerului Agriculturii şi Alimentaţiei în cadrul comisiei de reexaminare. 

(4) Oficiul de Stat pentru Invenţii şi Mărci şi Ministerul Agriculturii şi Alimentaţiei dezvoltă relaţii cu organizaţiile guvernamentale similare şi cu organizaţiile internaţionale specializate, la care România este parte, în domeniul protecţiei noilor soiuri. 
	47. Articolul 44 va avea următorul cuprins:

„Articolul 44 

 Competenţe

(1) Competenţele pentru punerea în aplicare a prezentei legi aparţin Oficiului şi Ministerului Agriculturii, Pădurilor şi Dezvoltării Rurale.

(2) Oficiul, ca organ de specialitate în subordinea Guvernului şi unică autoritate pe teritoriul României pentru acordarea protecţiei în domeniul proprietăţii industriale, acordă brevete pentru noile soiuri, în conformitate cu prezenta lege şi cu respectarea convenţiilor la care România este parte, având următoarele atribuţii:

a) înregistrează, publică şi examinează cererile de acordare a brevetelor  pentru noile soiuri;

b) organizează şi ţine Registrul naţional al cererilor de brevete pentru soiuri şi Registru naţional al brevetelor de soiuri protejate;
c) editează periodic Buletinul Oficial, care conţine informaţii cu privire la cererile de brevete pentru soiuri, la denumirea de noi soiuri şi propunerile de denumiri, precum şi la noile soiuri pentru care s-a acordat brevet;

d) asigură schimbul de publicaţii cu administraţiile naţionale similare străine şi cu organisme şi organizaţii internaţionale de profil;

e) stabileşte, împreună cu Ministerul Agriculturii, Pădurilor şi Dezvoltării Rurale, caracteristicile cuprinse în chestionarul tehnic, avându-se în vedere normele de examinare elaborate pe specii de plante de către oficiul comunitar;

f) atestă reprezentanţii autorizaţi pentru procedurile privind protecţia noilor soiuri de plante în faţa Oficiului.

(3) În exercitarea atribuţiilor sale, Ministerul Agriculturii, Pădurilor şi Dezvoltării Rurale: 

a) decide din punct de vedere tehnic asupra metodologiei de testare a noilor soiuri prin autoritatea naţională, desemnată pentru efectuarea examinării tehnice;

b) colaborează cu Oficiul, cu asociaţiile amelioratorilor, ale titularilor de brevete pentru soiuri, ale producătorilor de seminţe şi material de înmulţire, cu institutele şi staţiunile de cercetare de profil, în vederea protecţiei noilor soiuri, a promovării noilor soiuri, şi stabileşte strategia de dezvoltare în domeniul creării de noi soiuri;

c) desemnează experţi de cultură, ca reprezentanţi în comisia de reexaminare.

d) acordă licenţe obligatorii potrivit prevederilor art.37 alin.(2).

(4) Oficiul şi Ministerul Agriculturii, Pădurilor şi Dezvoltării Rurale, prin reprezentanţii lor, dezvoltă relaţii de cooperare cu statele părţi contractante ale Convenţiei, cu Oficiul Uniunii Internaţionale pentru Noile Soiuri de Plante şi cu Oficiul comunitar în domeniul protecţiei noilor soiuri de plante.”
	47. Nemodificat 
	

	52. 
	ARTICOLUL 45

Protecţia noilor soiuri în străinătate

Persoanele fizice şi juridice române au dreptul să îşi aleagă statul în care vor să depună, pentru prima dată, cererea de acordare a brevetului de soi sau a unui titlu de protecţie similar. 
	48. Articolul 45 va avea următorul cuprins:

„Articolul 45

 Protecţia noilor soiuri în străinătate

Persoanele fizice şi juridice române au dreptul să îşi aleagă statul sau organizaţia interguvernamentală unde vor să depună pentru prima dată o cerere de brevet pentru soi sau pentru un titlu de protecţie echivalent.”
	48. Nemodificat 
	

	53. 
	__________
	49. După articolul 45 se introduc patru articole noi, art.451-454, cu următorul cuprins:

„Articolul 451
Registrul naţional al cererilor de brevete pentru soiuri
În Registrul naţional al cererilor de brevete pentru soiuri (R.N.C.B.S.) sunt publicate cel puţin  următoarele indicaţii:

a) numărul cererii de brevet pentru soi;

b) specia, taxonul botanic şi denumirea soiului;

c) data de depozit;

d) numele şi adresa solicitantului;

e) numele şi adresa amelioratorului;

f) numele şi adresa mandatarului;

g) modificările în situaţia juridică a cererii de brevet pentru soi.

Articolul 452  
 Registrul naţional al brevetelor pentru soiuri (R.N.B.S)
În Registrul naţional al brevetelor pentru soiuri sunt înregistrate cel puţin următoarele indicaţii:

a) data şi numărul cererii de acordare a brevetului pentru soi, completate la Oficiu;

b) data de prioritate;

c) data de depozit;

d) numele şi adresa solicitantului;

e) statul în care solicitantul îşi are sediul;

f) numele şi adresa mandatarului;

g) numele şi adresa amelioratorului;

h) taxonul botanic;

i) denumirea soiului;

j) nume/denumirea şi adresa/sediul titularului;

k) schimbările privind adresa şi  numele titularului;

l) orice modificare sau transmitere de drepturi;

m) taxa de eliberare şi de menţinere a brevetului pentru soi;

n) titularul brevetului pentru soi;

o) declaraţii de renunţare la brevetele pentru soi;

p) hotărârea de anulare sau decădere, după caz.

Articolul 453
 (1) Dacă un solicitant român doreşte să depună o cerere de protecţie la Oficiul comunitar acesta poate să o depună:

a) direct la Oficiul comunitar, printr-un mandatar cu sediul sau rezidenţa în Comunitatea Europeană, sau


b) la Oficiul de Stat pentru Invenţii şi Mărci, care va funcţiona ca oficiu  receptor al cererii de protecţie.

(2) Cererea de protecţie a noului soi conţinând documentele prevăzute în Regulamentul Comunitar 2100/1994, depusă la Oficiu, va fi transmisă la Oficiul comunitar în interval de două săptămâni de la depunere, sub condiţia plăţii taxei de înregistrare a cererii.

(3) Data de depozit a cererii la Oficiul comunitar va fi data la care se primeşte o cerere completă şi dacă sunt plătite taxele legale.


	49. După articolul 45 se introduc trei articole noi, art.451-453, cu următorul cuprins:

„Articolul 451
Nemodificat 
Articolul 452  
Nemodificat 

Articolul 453

Protecţia soiurilor la Oficiul Comunitar 

Alin.(1) – Nemodificat 

Alin.(2) – Nemodificat 

Alin.(3) – Nemodificat 

(4) Orice soi protejat prin dreptul comunitar nu mai poate constitui obiectul unui brevet pentru soi naţional.

(5) Dacă titularul unui drept naţional pentru un soi dobândeşte ulterior un drept comunitar, titlul naţional se suspendă.”

Deputat UDMR – Atilla Kelemen 
	Pentru respectarea normelor de tehnică legislativă.



	54. 
	
	Articolul 454

(1) Orice soi protejat prin dreptul comunitar nu mai poate constitui obiectul unui brevet pentru soi naţional.

(2) Dacă titularul unui drept naţional pentru un soi dobândeşte ulterior un drept comunitar, titlul naţional se suspendă.”


	Articolul 454. - Se elimină. 

Deputat UDMR – Atilla Kelemen
	Prevederile au fost cuprinse la art.453.

	55. 
	ARTICOLUL 46

(1) Cererile de brevete de soi, înregistrate la Oficiul de Stat pentru Invenţii şi Mărci în condiţiile Legii nr. 64/1991 privind brevetele de invenţie şi ale Hotărârii Guvernului nr.152/1992 pentru aprobarea Regulamentului de aplicare a Legii nr. 64/1991, pentru care nu s-a luat o hotărâre de admitere sau de respingere, se soluţionează potrivit prevederilor prezentei legi. 

(2) Prezenta lege intră în vigoare la 90 de zile de la data publicării ei în Monitorul Oficial al României. 

(3) În termen de 90 de zile de la publicarea prezentei legi în Monitorul Oficial al României, Guvernul va aproba, la propunerea Oficiului de Stat pentru Invenţii şi Mărci, regulamentul pentru aplicarea prezentei legi. 

(4) La data intrării în vigoare a prezentei legi se abrogă dispoziţiile referitoare la protecţia soiurilor şi hibrizilor de plante, prevăzute la art. 7 alin. 3 şi la art. 11 din Legea nr. 64/1991, dispoziţiile referitoare la soiuri şi hibrizi de plante din cap. III al Hotărârii Guvernului nr.152/1992, precum şi orice alte dispoziţii contrare. 
	54. Articolul 46 va avea următorul cuprins:

„Articolul 46

 Dispoziţii  finale

 În tot cuprinsul legii, sintagma “brevet de soi” se înlocuieşte cu “brevet  pentru soi”.”

	54. Titlul şi alineatul (1) al articolul 46 vor avea următorul cuprins:
„Articolul 46 
Dispoziţii tranzitorii şi finale 
(1) Cererile de brevete pentru  soi, înregistrate la Oficiul de Stat pentru Invenţii şi Mărci în condiţiile Legii nr. 64/1991 privind brevetele de invenţie şi ale Hotărârii Guvernului nr.152/1992 pentru aprobarea Regulamentului de aplicare a Legii nr. 64/1991, pentru care nu s-a luat o hotărâre de admitere sau de respingere, se soluţionează potrivit prevederilor prezentei legi. 

Alin.(2) – Nemondificat 
Alin.(3) – Nemondificat 

Alin.(4) – Nemondificat 

Comisia pentru industrii şi servicii
Deputat UDMR – Atilla Kelemen 
	Pentru respectarea normelor de tehnică legislativă. 

	56. 
	___________
	55. Anexa va avea următorul cuprins:

„Anexă

Speciile agricole la care se solicită dispoziţiile privitoare la privilegiul fermierului 

a) Plante furajere

Cicer arietinum L. – năut

Lupinus luteus L. – lupin galben

Medicago sativa L. – lucernă 

Pisum sativum L. – mazăre de grădină 

Trifolium alexandrinum L. – trifoi egiptean

Trifolium resupinatum L. – trifoi persan 

Vicia faba L. – bob

Vicia sativa L. – măzăriche 

Lolium multiflorum Lam. – rye gras italian 

b) Cereale 
Avena sativa L. – orz 

Hordeum vulgae L. – ovăz 

Oryza sativa L. – orez 

Phalaris canariensis L. – mei 

Secale cereale L. – secară 

X Triticosecale Wittm. – triticale 

Triticum aestivum L. Emend. Fiori et Paol – grâu comun 

Triticum durum Desf. – grâu dur 

Triticum spelta L. – grâu 

c) Cartofi 
Solanum tuberosum L. – cartofi 

d) Plante tehnice şi oleaginoase 

Brassica napus L. – rapiţa 

Brassica rapa L. – gulie

Linum usitatissimum L. – in  pentru ulei (exclus inul pentru fibră)”. 
	55. După articolul 46 se introduce anexa care va avea următorul cuprins:

„Anexă
Speciile de plante agricole la care se solicită dispoziţiile privitoare la privilegiul fermierului 

Lit.a)  - nemodificată 
Lit.b)  - nemodificată
Lit.c) – nemodificată  
Lit.d) – nemodificată
Deputat UDMR – Atilla Kelemen 
	Pentru corectitudinea redactării. 

	57. 
	________________
	Art.II – (1) Cererile de brevete pentru soi înregistrate la Oficiu în condiţiile Legii nr.255/1998 privind protecţia noilor soiuri de plante pentru care nu s-a luat o hotărâre de acordare sau respingere până la intrarea în vigoare a prezentei legi se soluţionează potrivit prevederilor prezentei legi.
(2) Durata de protecţie a brevetului pentru soi, eliberat înainte de data intrării în vigoare a prezenei legi pentru speciile de cartof, este de 30 de ani de la data acordării.
	Articolul II va avea următorul cuprins: 

„Art.II.– (1) Cererile de brevete pentru soi înregistrate la Oficiu în condiţiile Legii nr.255/1998 privind protecţia noilor soiuri de plante, cu modificările ulterioare, pentru care nu s-a luat o hotărâre de acordare sau respingere până la intrarea în vigoare a prezentei legi se soluţionează potrivit prevederilor prezentei legi.

(2) Durata de protecţie a brevetului pentru soi, eliberat înainte de data intrării în vigoare a prezenei legi pentru speciile de cartof, hamei, este de 30 de ani de la data acordării.”
Comisia pentru industrii şi servicii 
	Pentru respectarea normelor de tehnică legislativă.

Modificare cerută de Oficiul de Stat pentru Invenţii şi Mărci.



	58. 
	_____________
	Art.III - (1) Prezenta lege intră în vigoare la 90 de zile de la publicarea în Monitorul Oficial al României, Partea I.


(2) În termen de 3 luni de la data intrării în vigoare a prezentei legi, Hotărârea Guvernului nr.200/2000 privind aprobarea Regulamentului de aplicare a Legii nr.255/1998 privind protecţia noilor soiuri de plante, publicată în Monitorul Oficial al României, Partea I, nr.134 din 30 martie 2000, se modificată în mod corespunzător.
	Articolul III va avea următorul cuprins:
Alin.(1) – Nemodificat 

Alin.(2) – Nemodificat 

(3) În tot cuprinsul Legii nr.255/1998 privind protecţia noilor soiuri de plante, cu modificările ulterioare,  sintagma “brevet de soi” se înlocuieşte cu sintagma “brevet  pentru soi”.”

Deputat UDMR - Atilla Kelemen

Comisia pentru industrii şi servicii.
	

	59. 
	_____________
	Art.IV - Legea nr.255/1998 privind protecţia noilor soiuri de plante, publicată în Monitorul Oficial al României, Partea I, nr. 525 din 31 decembrie 1998, cu modificările şi completările aduse prin prezenta lege, se va republica în Monitorul Oficial al României, dându-se textelor o nouă numerotare.
	Articolul IV va avea următorul cuprins:

„Art.IV - Legea nr.255/1998 privind protecţia noilor soiuri de plante, publicată în Monitorul Oficial al României, Partea I, nr. 525 din 31 decembrie 1998, cu modificările ulterioare, precum  şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Deputat UDMR – Atilla Kelemen 

Comisia pentru industrii şi servicii
	Pentru respectarea normelor de tehnică legislativă.


Comisiile au propus aprobarea proiectului cu 47 voturi pentru, 0 voturi împotrivă şi 0 abţineri.

 PREŞEDINTE,



     



PREŞEDINTE,             

                         Dr. Atilla KELEMEN 

